Pernah Rugi Lima Angka, Khairulaming Kongsi Kisah Jatuh Bangun Hasilkan Sambal Nyet

Pada bulan lalu, nama Khairulaming berjaya menjadi sebutan para netizen. Semuanya gara-gara sambal keluaran beliau iaitu Sambal Nyet sebanyak 10,000 unit laris dijual dalam tempoh kurang dari satu jam selepas pelancaran.

Terkenal dengan video memasak yang menarik dan lucu, siapa sangka Khairul Aming juga pernah melalui zaman yang sukar dalam hidup beliau sewaktu mulai mempromosikan sambal beliau pada tahun 2017.

Melalui perkongsian yang dibuat Khairulaming di Twitter, beliau merupakan pengasas kepada produk Sambal King. Difahamkan, beliau mula menghasilkan Sambal King ini setelah hampir dua bulan mencuba menghasilkan sambal terbaik buat para pelanggan.

iyaaa. im the owner of this sambal since 2017. at that time i sold this sambal kat fb tp sbb tak laku we had to close down. i had to let go my staff too. burnt all my savings berpuluh ribu. i told my sister to give me 4 years to rebuild balik branding. this is how it went: https://t.co/J3VYQl2hXx

— Khairulaming (@khairulaming) February 7, 2021

Beliau kemudiannya mulai promosikan sambal beliau melalui platform Facebook dengan menghasilkan video cara-cara menghasilkan nasi ayam penyet yang menggunakan Sambal King.

Meskipun video tersebut tular dan berjaya membuatkan orang ramai berminat untuk mencuba Sambal King, Khairulaming tidak menyangka pada saat itu merupakan titik kejatuhan buat beliau apabila kesemua sambal yang dihantar beliau habis pecah berikutan menggunakan bekas plastik.

Tidak mahu mengecewakan pelanggan, beliau memilih untuk mengembalikan wang pelanggan. Beliau kemudiannya bangkit semula dengan mempelajari cara-cara untuk memastikan sambal tahan lebih lama serta memilih untuk menggunakan botol kaca.

Berikutan video tersebut masih popular di Facebook, Khairulaming terus optimis dengan membangunkan sebuah tempat untuk menghasilkan dan membungkuskan Sambal King bersama pasukannya.

Siapa sangka beliau sekali lagi diuji apabila algorithm Facebook dikatakan berubah membuatkan video beliau tidak lagi ditonton ramai sehinggakan tidak ada pelanggan yang mahu mendapatkan Sambal King. Beliau seterusnya memilih untuk menjual semula segala kelengkapan memasak serta tekad untuk membangunkan personal branding di Instagram beliau sendiri.

i said no. i’m not ready yet. sambal ni still lg ada masalah. bau hangit still tak hilang. 4 years later, in january 2021, baru aku ready utk release

Berbekalkan tekad yang kuat, beliau telah mengambil masa yang selama empat tahun dalam usaha untuk menaikkan nama beliau sehingga mengumpul lebih 2.8 juta pengikut di Instagram.

Selepas berkongsi cara masakan pelbagai juadah di Instagram, Khairulaming pada tahun 2021 kembali memperjuangkan idea lama beliau dengan memperkenalkan Sambal Nyet.

Rezeki pada kali ini berpihak kepada beliau selepas sambal beliau laris terjual dalam tempoh yang singkat sekaligus mengingatkan ramai bukan senang untuk senang.

sampai skrang aku tak remove bio kat sambal king. some people yg beli sambal king masih contact sampai skrang utk beli sambal tu. i have to inform them that i’ve moved the brand to sambal nyet. sbb tu the bio is still there pic.twitter.com/hhvwHtdWHR

Tahniah diucapkan buat Khairulaming kerana tidak berputus asa dalam memperjuangkan idea yang diyakini beliau. Kini, Sambal Nyet sering dinanti ramai dan kerap sold out setiap kali ditawarkan di Shopee.

Meskipun berjaya menjual 10,000 botol Sambal Nyet dalam masa singkat, Khairulaming masih belum berpuas hati serta mahu menawarkan cara pembelian yang terbaik buat para pelanggan. Klik pautan di bawah untuk mengetahui post mortem yang dibuat.

Buat ‘Post-Mortem’ Selepas Sambal Habis Terjual, Cara Khairulaming Dipuji Netizen

Menyamar Jadi Ejen Sambal Nyet Dan Tipu Pelanggan, Khairulaming Luah Rasa Kecewa

10,000 Botol Dalam Masa Sejam, Sambal Khairulaming ‘Sold Out’ Diborong Peminat


Khairulaming Kongsi Rahsia Muat Naik Video Yang Jelas Dan Cantik Di Instagram

Ramai yang kagum dengan kualiti video yang dimuat naik oleh pencipta konten seperti Khairulaming dan ramai lagi di Instagram. Pasti ramai yang berminat mengetahui rahsia memuat naik video yang sebenar dalam mendapatkan kualiti video sebaik itu.

Menerusi ciapan terbaru Khairulaming, beliau telah berkongsi rahsia sebenar memuat naik video dengan resolusi 4K untuk platform Instagram. Secara dasarnya, beliau mengatakan anda perlu menetapkan beberapa settings rakaman pada iPhone dan format muat naik di Instagram.

not 100% sure how it works tapi so far pakai setting ni kat iphone and IG. record guna camera phone, bukan camera instagram. also dekat IG kena enable “high quality upload”. lepas dh record baru upload ke ig story in 4k https://t.co/4FcMxxV9ZN pic.twitter.com/JfQN75ebYM

— Khairulaming (@khairulaming) October 15, 2022

Bermula dengan iPhone, anda perlu pergi pada bahagian tetapan Record Video dan klik pada tetapan 4K at 60fps. Selepas itu, anda perlu mengaktifkan tetapan video HDR Video dan Enhance Stabilisation sekiranya menggunakan siri iPhone 14 untuk hasil video yang stabil.

Sementara di Instagram pula, anda perlu pergi ke bahagian Data Usage lalu klik pilihan tetapan High-quality uploads dengan ini membolehkan sebarang video yang dimuat naik pada kualiti yang terbaik. Selain itu, anda diingatkan untuk merakam video menggunakan peranti terlebih dahulu dan barulah memuat naik di Instagram.

Hal ini kerana sekiranya anda merakam video menggunakan ciri video yang terbina pada Instagram tidak dapat memberikan kualiti video yang sepatutnya. Dalam pada itu, ada sebahagian pengguna yang berkongsi tentang tips yang diberikan oleh Khairulaming sememangnya berhasil.

Selepas ini, anda juga berpeluang mendapatkan hasil video yang berkualiti tinggi dengan mengubah beberapa tetapan seperti yang dinyatakan di atas. Para pembaca boleh kongsikan artikel ini agar lebih ramai mengetahui tips ini dan boleh menghasilkan video yang serba profesional untuk tujuan bisnes dan sebagainya.


Khairulaming Kongsi Rezeki, Sumbang Duit Raya Kepada Pengikut Media Sosial

Khairulaming, pembuat kandungan video masakan telah memberi duit raya kepada para pengikutnya. Dia sebelum itu meminta para pengikutnya di laman Twitter untuk berkongsi kod QR akaun bank mereka sebelum beliau berkongsi rezeki.

Dalam satu ciapan yang dimuat naik semalam, Khairuaming berkata, “Duit raya tak pecah lagi. Sampul raya tak beli lagi. Kau guna qr pay je la dik tahun ni,” katanya.

duit raya tak pecah lagi. sampul raya tak beli lagi. kau guna qr pay je la dik tahun ni

— Khairulaming (@khairulaming) April 22, 2022

Ciapan itu kemudiannya mendapat sambutan pengguna Twitter. Dengan sebahagiannya mula berkongsi kod QR masing-masing dengan beberapa kapsyen yang kreatif. Mereka yang bertuah telah berjaya mendapat duit raya daripada Khairulaming, ada yang berjaya mendapat RM100 dan ada juga mereka yang mendapat RM50.

Ciapan itu sehingga kini tular di laman Twitter dengan orang ramai berpusu-pusu berkongsi kod QR akaun bank. Mereka tidak mahu lepaskan peluang untuk mendapat duit raya daripada pencipta kandungan masakan yang kini sedang meningkat naik di Malaysia.

donee. boleh lepak mcd malam ni pic.twitter.com/Ur0kSm1k3C

get well sooon ✨ pic.twitter.com/gpxKWO4Vok

aminnn. nanti krm salam kat mak 🙏🏻 pic.twitter.com/Xq2xenBO9t

Khairulaming atau Khairul Amin Kamarulzaman adalah seorang selebriti masakan media sosial Malaysia. Beliau dikenali menerusi video resepi kreatif yang menerima jumlah tanda suka dan perkongsian yang tinggi di laman Facebook serta Instagram.

Anak muda asal Kelantan ini pernah mencipta kejutan apabila berjaya menjual kesemua sambal buatannya dalam tidak sampai beberapa minit.

Khairulaming adalah sifu Shopee, berjaya jual 10,000 sambal nyet dalam 3 minit. Rujuk pautan di bawah untuk membaca.

Khairulaming Adalah ‘Sifu Shopee’, Berjaya Jual 10,000 Sambal Nyet Dalam 3 Minit

Masak Spaghetti Carbonara Dengan Cara Yang Tepat, Khairulaming Terima Pujian Chef Terkenal Singapura

Pernah Rugi Lima Angka, Khairulaming Kongsi Kisah Jatuh Bangun Hasilkan Sambal Nyet


Khairulaming Selesa Pandu Bezza Walaupun Bisnes Catat Jualan RM7.5 Juta Tahun Lalu

Sudah menjadi satu ‘kebiasaan’ buat segelintir usahawan di negara ini, walaupun nilai jualan baru mencecah puluhan ribu dan tidak konsisten, mereka sudah pun berangan-angan untuk memiliki kereta mewah ‘starter pack founder Malaysia’ seperti Ford Mustang, Nissan GT-R R35 atau Ferrari 458 Italia.

Namun berbeza pula bagi content creator masakan, juga pengusaha Sambal Nyet, Khairulaming yang masih lagi setia menggunakan Perodua Bezza walaupun hasil jualan sambal pedasnya pada tahun lalu mencecah RM7.5 juta.

Menurutnya, selama dua tahun berulang-alik balik ke Kelantan, Perodua Bezza memberikannya kepuasan dengan mempunyai ruang bonet luas untuk meletakkan barang-barang shooting video, ruang kaki penumpang belakang yang luas, serta menjimatkan kos penggunaan minyak.

so far im so happy with my bezza. bonet luas, legroom luas, minyak jimat. selalu guna travel balik kelantan. brg2 untuk shooting pn smua muat dlm tu. ok je jalan jauh. cuma kalau naik bukit semput sikit haha. dah nak 2 tahun guna and overall sgt puas hati. ativa tak pernah try lg https://t.co/XLg9UYpsd2

— Khairulaming (@khairulaming) May 5, 2022

Ciapan itu dikongsikan oleh Khairulaming selepas ada seorang pengguna Twitter meminta pandangan ramai yang mana satu kereta yang berbaloi untuknya miliki bagi kegunaan harian.

Tanpa disangka-sangka, ciapan pengalaman sendiri Khairulaming sebagai seorang pemilik Bezza itu telah menarik pengguna Twitter lain membalas ciapan menyatakan mereka bersependapat dengan influencer yang mempunyai jutaan pengikut di pelbagai media sosial.

Pada masa sama orang ramai timbul rasa kagum selepas mengetahui Khairulaming masih mengekalkan prinsip low-profile walaupun dia layak dan mampu untuk memiliki kenderaan import yang bernilai ratusan ribu ringgit.

Nampak gayanya, sesiapa yang sudah merancang untuk membeli Bezza terpaksa menunggu queue yang lebih lama memandangkan model tersebut diakui praktikal dan berbaloi dimiliki oleh influencer terkenal itu.

Kaya pon pakai Bezza. Aduii steady betul mamat ni. Salute! https://t.co/bBdmfCYbuk

Bertambah respect kat khairul aming. Pakai bezza je u. Tak perlu shout macam tokey timbang kilo dok pakai Ford MLM wkwk https://t.co/HKhFaMcv8U

— Abu Ubaidah Zulkifli (@abuubaidahz) May 6, 2022

Khairulming yang sales berjutaa pun pakai bezza. Teringat dkt my ex colleague jawatan assistant manager gaji banyak tapi dia pakai je viva lama dia. https://t.co/6q6d52gh2v

— Mai Siew Mai (@Maimoremuah) May 6, 2022

Krul aming pun pakai bezza. Ko gaji 2.5k duk keyell pun nak gelabah pakai city😭 https://t.co/zloBiu2r7d

— Nabila Noor (@nabilariduan) May 6, 2022

Alhamdulillah, kita sudah ada 'influencer' dengan kesedaran begini.

Menjadi contoh yang baik untuk anak muda yang lain. https://t.co/Dmv36SlNYI

nasib baik bezza tak jual kat shopee, mesti dah sold out 🤣 https://t.co/gI4OvIaXs0

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lebih lanjut bagaimana Khairulaming melaburkan semula hasil jualan tahun lalu dengan membuka kilang lebih besar supaya dapat menjaga kualiti dan menampung kuantiti permintaan Sambal Nyet yang sentiasa meningkat.

Raih Jualan RM7.5 Juta Tahun Lalu, Khairulaming Buka Kilang Besar Sambal Nyet Di Kelantan

Khairulaming Adalah ‘Sifu Shopee’, Berjaya Jual 10,000 Sambal Nyet Dalam 3 Minit


Khairulaming Tampil Jawab Secara Matang Kenapa Perlu Guna Minyak Banyak Ketika Masak Sambal

Baru-baru ini, satu video masakan oleh Khairul Amin Kamarulzaman atau Khairulaming telah menarik perhatian ramai dan turut menerima teguran daripada seorang doktor.

Sejurus video masakan itu tular di Twitter, seorang pakar kesihatan menegur kaedah masakannya yang dianggap kurang sihat dan berisiko kepada mana-mana individu kerana menggunakan minyak masak yang banyak.

Tidak mahu memanjangkan isu tersebut, Khairulaming telah memuat naik satu video khas untuk menjernihkan keadaan. Dalam video tersebut, Khairulaming memberi penjelasan dari perspektif individu berlebihan berat badan dan perspektif pencipta kandungan makanan.

A post shared by Khairul Amin Kamarulzaman (@khairulaming)

Beliau mengakui mempunyai masalah berat badan ‘turun naik’ kerana pengambilan makanan secara berlebihan. Tetapi, kini beliau mula menjaga pemakanan dan makan secara beringat.

Dalam setiap video masakannya pula, beliau menunjukkan cara penyediaan makanan yang betul dengan menggunakan bahan dan cara masakan yang sebenar supaya ia tidak lari daripada resipi yang asal.

“Pertamanya, kita boleh kurangkan minyak, kita boleh tukar resipi, kita boleh tukar bahan, tapi ia akan jadi tak sedap macam original.

“Kalau kita nak sambal yang sedap kita kena masak dengan minyak yang banyak supaya ia pecah minyak. Kalau nak ayam goreng yang juicy dan crispy, kena deep fry dan goreng dengan minyak yang banyak.

“Kalau nak mac and cheese yang creamy kena lebihkan keju. Memang itu caranya. Kalau kita nak ubah, boleh, tapi dia tak jadi macam original. Itu sahaja,” ujarnya.

Namun sebab utama Khairulaming mengekalkan resipi adalah untuk mengajar mereka di luar sana ‘realiti sebenar’ makanan yang mereka makan setiap hari.

“Saya tunjuk kena pakai berapa sudu gula, berapa banyak minyak semua itu, sebab saya nak bagi yang realiti. Inilah cara sebenar penyediaannya di luar sana.

“Bila orang kata banyaknya minyak tetapi ia sama sahaja apa yang kita makan di kedai makan. Cuma kita tidak aware dengan perkara tersebut. Jadi, kalau saya ubah resipi dan jadi tak sedap, orang akan maki saya balik. So, I cannot win, I cannot please anyone.

“Tetapi, paling penting, apabila makanan itu sudah siap, anda semua boleh kawal portion makan itu,” jelas Khairul Aming.

Saya mohon maaf kerana saya nampak ramai yg salah anggap yg sy menuduh En Khairul Aming merosakkan kesihatan rakyat Malaysia. Dua ayat terakhir saya sepatutnya di para yg lain.

Walaubagaimanapun, harapan saya video2 atau content2 mana2 influencer ada tertera kandungan kalori. https://t.co/4t9MzjfUwe

— Dr Rafidah Abdullah (@rafidah72) April 2, 2023

Terdahulu, tular di Twitter, Dr Rafidah Abdullah menasihati Khairulaming supaya mengurangkan masakan berasaskan goreng dan penggunaan minyak yang banyak.

Menurutnya, ia berkemungkinan mempengaruhi amalan pemakanan yang kurang sihat dalam kalangan masyarakat Malaysia. Namun semalam Dr Rafidah telah membuat permohonan maaf kepada Khairulaming kerana ramai yang sudah salah anggap dengan nasihatnya.

Dia berharap antara penambahbaikan yang boleh dibuat oleh pencipta kandungan adalah untuk menambah info tentang kandungan kalori pada setiap menu masakan mereka.


Khairy Jamaluddin Beri Amaran Hidup Akan Jadi Lebih Sukar Buat Anti Vaksin

Kerajaan akan mengambil langkah tegas dalam menghadapi individu atau kumpulan yang tidak mahu divaksin dan mengatakan ‘hidup mereka akan jadi susah’ jika terus bersikap demikian.

Menurut Khairy Jamaluddin, untuk mereka yang tidak boleh menerima suntikan vaksin atas faktor kesihatan tidak akan terkesan kerana mereka akan menerima sijil pengecualian yang akan tertera di aplikasi MySejahtera individu berkenaan.

“Sekiranya anda tidak divaksin kerana anda pilih untuk tidak divaksin, maka kami akan susahkan urusan seharian anda. Anda tidak boleh dine-in di kedai, tidak boleh ke shopping mall.

“Dengan pelancaran Strategi Saringan Kebangsaan yang akan dikeluarkan minggu hadapan, kami mungkin memerlukan anda membuat saringan COVID-19 secara kerap dan memerlukan anda membayar untuk saringan tersebut. Mesejnya di sini ialah untuk anda pergi dapatkan suntikan vaksin,” kata Khairy.

Khairy turut menegaskan, Kementerian Kesihatan berkemungkinan mewajibkan golongan yang menolak atau melengahkan pengambilan vaksin untuk menjalankan ujian calit Covid-19 secara mingguan dan kerajaan tidak akan menanggung perbelanjaan itu. https://t.co/l2iTf3Y99H

— Utusan Malaysia (@UMonline) October 16, 2021

Beliau berkata demikian pada sidang media selepas pelancaran 11th National Acute Myocardial Infarcation Course (NAMIC) 2021 di sini, hari ini.

Tegasnya, meskipun vaksin tidak diwajibkan namun kerajaan tidak akan ‘memberi muka’ kepada golongan antivaksin kerana mereka sendiri memilih untuk menolak vaksin.

Ini beberapa artikel lain berkaitan golongan anti vaksin. Baca lagi pada pautan di bawah.

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Pejuang Anti Vaksin Dan Anti Pelitup Muka Amerika Syarikat Meninggal Dunia Akibat COVID-19

Promosikan Cucuk Vaksin ‘Kosong’ Dan Sijil Palsu, Netizen Mahu Ustaz Ini Dikenakan Tindakan


Khairy Jamaluddin Hentam Peniaga ‘Online’ Jual Produk Penipu

Laman Instagram adalah tempat kita berkongsi kegembiraan dalam bentuk gambar. Andai anda orang ternama dan dikenali pula, laman Instagram anda pasti akan di-Spam setiap kali anda memuatkan gambar terbaru. Dan komen-komen itu biasanya Instashop yang membuat marketing secara random kononnya akan ada orang yang membaca komen produk mereka di setiap gambar.

Baru-baru ini, Menteri Belia dan Sukan Malaysia Khairy Jamaluddin menerima komen daripada sebuah Instashop yang mahu mempromosikan produknya di gambar yang dimuat naik oleh Khairy Jamuluddin. Paling menarik adalah komen balas KJ terhadap komen Instashop berkenaan.

A post shared by Khairy Jamaluddin (@khairykj) on Oct 19, 2017 at 9:00am PDT

Laman Instashop berkenaan mempromosikan produk tambah ketinggian dan semestinya KJ tidak memerlukan produk berkenaan kerana KJ sendiri memang sedia tinggi. Dan lebih menarik, laman Instashop itu terus menukar nama apabila diberi amaran bahawa produknya akan dilaporkan pada pihak Kementerian Kesihatan.

Ianya memang satu produk yang palsu kerana ianya pasti tidak akan berkesan. Kita akan berhenti meninggi apabila berusia 17 tahun bergantung kepada bila seseorang itu akil baligh. Tetapi ada juga yang dapat meninggi sehingga berusia 21 tahun bergantung kepada individu. Secara dasarnya, remaja lelaki akan 2 tahun lewat membesar berbanding perempuan. Jadinya, apa ketinggian anda selepas 21 tahun, itulah tinggi anda sewaktu dewasa nanti.

Apabila anda dewasa makanlah ubat apa pun, anda tidak akan bertambah ketinggian. Cuma anda boleh develop muscle sahaja jika anda bersenam di gym. Secara dasarnya, ubat untuk tambah ketinggian semuanya palsu belaka dan janganlah anda terpedaya.

Ini menunjukkan para menteri turut membaca setiap komen yang kita tinggalkan dilaman sosial mereka. Jadi janganlah terlalu ghairah untuk promosikan produk anda dengan cara yang salah. Apa pun, cara KJ melayan Instashop berkenaan memang sangat win.


5 Topik Yang Tidak Patut Dibincangkan Di Hari Raya

Apabila tetamu datang ke rumah atau kita berkunjung ke rumah orang, pasti perlu berkomunikasi dan ada topik yang dibualkan. Tetapi bukan semua perkara boleh menjadi topik perbualan. Kita perlu lihat dengan siapa kita bercakap dan hadkan apa yang dibicarakan kerana dikhuatiri suasana hari raya yang meriah bertukar menjadi tragedi.

Ini 5 topik yang sensitif bagi sesetengah orang dan ia tidak patut dibicarakan di hari raya sama ada di rumah sendiri atau rumah orang.

Bagi orang yang sudah berkahwin tetapi belum ada rezeki anak, jangan tanya bila nak mengandung dan ada apa tentang itu.

Bagi orang yang sudah berkahwin dan ramai anak, jangan tanya bila nak berhenti dan ada apa tentang itu.

Bagi orang bujang yang sudah capai umur patut kahwin, jangan tanya bila nak kahwin dan ada apa tentang itu.

Berbicara hal politik dibolehkan tetapi dengan mereka yang sama wavelength sahaja. Jika ada orang-orang dari dua parti yang berbeza, elakkan berbicara tentang politik. Ia boleh menyebabkan pertembungan pendapat yang akhirnya mungkin akan menimbulkan pertengkaran atau bermasam muka.

Sekiranya anda menjalankan bisnes sebagai satu sumber pendapatan, jangan berbicara secara hardselling dengan harapan orang yang mendengarnya menjadi pelanggan. Elak letak pengharapan dan berceritalah tentang bisnes dan pengalaman. Itu pun jika diminta oleh orang disekeliling. Follow the flow.

Tidak perlu berbicara tentang diri jika tidak ada yang bertanya. Kemungkinan orang yang mendengar terasa annoying dan cop diri anda jenis bangga diri. Lebih penting jika anda tidak membanding-bandingkan diri dengan orang lain.

Ini dah macam kes mengumpat. Tak elok bawa mulut dan menjaja cerita orang walaupun bukan di hari raya. Jika ada group mengumpat, jauhkan diri.

LIKE dan FOLLOW Vocket di Facebook serta Instagram


Khairy Jamaluddin Jadi Antara Yang Pertama Lawat Syed Saddiq Di KBS

Semalam telah berlangsungnya Majlis Istiadat Angkat Sumpah bagi jawatan menteri dan timbalan menteri di Malaysia. Paling mencuri tumpuan adalah Syed Saddiq, yang dilantik sebagai Menteri Belia dan Sukan yang baharu.

Pelantikan ini menjadikan beliau sebagai individu paling muda dilantik sebagai menteri di Malaysia. Antara individu yang paling awal berjumpa dengan Syed Saddiq secara rasmi adalah bekas Menteri Belia Suka, Khairy Jamaluddin.

Dalam posting yang dimuat naik oleh Khairy, Khairy percaya bahawa Kementerian Belia Sukan berada di ‘tangan yang betul’ dan yakin Syed Saddiq akan menjalankan tugas dengan baik. Beliau turut menambah satu ketika dahulu, beliau ada mencadangkan Syed Saddiq untuk Anugerah Perdana Belia Negara.

I first met YB @syedsaddiq when he was a Perdana Fellow. I was impressed with his idealism and eloquence. I subsequently nominated him for the nation’s highest award for young Malaysians, Anugerah Perdana Belia Negara. Although he chose to join the other side of the political divide, I am proud of how far he has come in such a short time. I wish him all the best as our Youth and Sports Minister. I am confident my ‘first love’, @kbsmalaysia, is in good hands.

A post shared by  Khairy Jamaluddin (@khairykj) on Jul 2, 2018 at 9:42pm PDT

Inilah politik matang yang ditunjukkan oleh Khairy Jamaluddin. Semoga terus sukses di masa akan datang diucapkan kepada Khairy Jamaluddin.


Khairy Jamaluddin Sahkan Sandbox Wujud Di Malaysia Buat Peminat Drama Start-Up Terkejut

Drama Korea, Start-Up baru sahaja melabuhkan tirainya pada minggu lalu. Namun, ada yang mungkin kurang suka dengan pengakhiran drama tersebut.

Bagi anda yang menonton drama tersebut, kita dapat lihat bagaimana usahawan muda mahu memulakan perniagaan mereka dengan menggunakan platform daripada Sandbox.

Tahukah anda bahawa sebenarnya di Malaysia juga ada Sandbox? Menerusi perkongsian Khairy Jamaluddin di Twitter, rupa-rupanya Sandbox Malaysia wujud dan bakal melancarkan lapangan ujian Drone dan Robotik selepas FELDA.

Launching our second @SandboxMalaysia Drone & Robotics test site this morning after FELDA. This one is an urban setting testing drones and robotics in manufacturing, logistics, etc. I want Malaysia to be a leader in drone tech & transform into a low-touch, high-tech economy.

— Khairy Jamaluddin 🇲🇾🌺 (@Khairykj) December 8, 2020

Lebih mengejutkan, Khairy juga berseloroh mengatakan beliau #teamHanJiPyeong dalam drama Start-Up. Tidak dapat dinafikan watak Han Ji-pyeong berjaya ‘mencuri’ hati ramai peminat disebabkan dirinya yang berwawasan dan matang.

Perkongsian oleh Khairy mendapat perhatian netizen dan rata-rata berasa terkejut akan perkara itu. Bukan itu sahaja, ada juga yang mahu mencuba nasib untuk masuk ke dalam Sandbox Malaysia.

Wah Malaysia ada real sandbox lah! Selain Magic https://t.co/dfsSc7re9b

— Panda Pandi 2.0 (@azrulChoi) December 8, 2020

Malaysi got sand box ???? Hahahahah nak joinn 😂 https://t.co/ZKt4iKJdxE

— Se Ri Niis 🦋 (@_aniishn) December 8, 2020

Aku tau Sandbox ni first dulu as network security tools. https://t.co/dbuAHg12RT

Patut dorang letak bendera malaysia kat senarai pelabur pic.twitter.com/3jCpsCGUgm

— Nabil (@iamnabilishak) December 9, 2020

Tidak hanya itu, ada juga yang berkongsi babak dalam drama Sandbox dimana bendera Malaysia kelihatan sebagai pelabur. Apakah pandangan anda akan kewujudan Sandbox ini?

Sementara itu, kami kongsikan beberapa artikel berkaitan drama Start-Up pada pautan di bawah ini.

Kota Kinabalu ‘Dipetik’ Dalam Drama Korea Buat Netizen Terkejut Dan Bangga

Selepas Itaewon Class, Ini 5 Sebab Usahawan Muda Perlu Tonton Drama Korea Start-Up

Netizen Terkejut Dengan Kehadiran ‘Pocong’ Dalam Drama Start-Up


Khairy Jamaluddin Ucap Selamat Maju Jaya Buat Malaysia

Sementara semua tidak sabar lagi menantikan keputusan penuh Pilihan raya umum 14 (PRU14), Ketua Pemuda UMNO, Khairy Jamaluddin mengeluarkan satu Tweet yang berterima kasih kepada rakyat yang keluar mengundi hari ini.

Rakyat Malaysia sudah bersuara. Dan suara rakyat adalah keramat. Selamat maju jaya, Malaysia dan terima kasih kepada semua pengundi kerana melaksanakan tanggungjawab kepada negara.

— Khairy Jamaluddin (@Khairykj) May 9, 2018

Sehingga 2.00 pagi ini, masih belum ada keputusan rasmi untuk parlimen Rembau yang ditandinginya tetapi Negeri Sembilan sudah berada di tangan Pakatan Harapan.

Melalui Tweet beliau ini, beliau seperti sudah dapat menghidu siapa yang akan menerajui Malaysia selepas ini. Sama-sama kita nantikan.


Khairy Jamaluddin Umum Letak Jawatan Sebagai Komander Rejimen 508

Ahli parlimen Rembau Khairy Jamaluddin pada hari ini telah mengumumkan untuk meletakkan jawatannya dari sebagai Komander Rejimen 508 dalam askar wataniah.

Surat peletakan jawatan dan pembatalan telah dihantar kepada Mej Jen Datuk Zainal Asisten Panglima bahagian Pasukan Simpanan (AP BPS). Beliau menjadi menteri kabinet pertama Brigadier Jeneral sebenar dalam Rejimen Askar Wataniah dan kekal menjadi Komander Rejimen 508 Askar Wataniah yang berpangkalan di Kem Rasah, Negeri Sembilan.

Ulasnya di parlimen tempoh hari, hasrat beliau disebalik perletakan jawatan ini adalah kerana kehadiran beliau di dalam askar wataniah dan Tentera Darat Malaysia tidak lagi diundang seterusnya memilih untuk mengundur diri.

Beliau juga pernah mengikuti kursus asas perajurit muda selama sebulan pada 26 April 2010 di Rejimen 508 dan kursus asas payung terjun pada 13 Januari 2011 di Pusat Latihan Peperangan Khusus (PULPAK), Kem Sungai Udang di Melaka. Pengumuman perletakkan jawatan ini turut dikongsikan beliau di laman Twitter.

Penyerahan surat peletakan jawatan sebagai Komander 508AW dan permohonan pembatalan tauliah kepada Mej Jen Dato’ Zainal AP BPS. Terima kasih kepada warga 508AW atas kerjasama selama hampir lima tahun saya menjadi Komander. pic.twitter.com/ds6Kwimw4O

— Khairy Jamaluddin (@Khairykj) August 15, 2018


Khairy Tak Terkejut Jika Dipecat Dari UMNO, Dakwa Majlis Tertinggi Buat Keputusan Tidak Adil

Jodoh Khairy Jamaluddin yang juga bekas Ahli Parlimen Rembau bersama Umno bakal diketahui hari ini. Beliau dalam wawancara bersama Free Malaysia Today melaporkan bahawa tidak akan terkejut jika Majlis Tertinggi parti tersebut memutuskan untuk memecatnya atau menggantung keahliannya daripada parti tanpa proses yang sewajarnya.

Sebelum ini, kata Khairy, sebahagian kes pemimpin UMNO yang telah dipecat atau digantung daripada parti difahamkan tidak melalui lembaga disiplin parti, tetapi difahamkan keputusan dibuat semata-mata berdasarkan keputusan Majlis Tertinggi parti.

Khairy merujuk kepada proses mengambil tindakan terhadap ahli parti, memetik kes Ketua Umno Bahagian Pasir Salak Tajuddin Abdul Rahman yang digantung kerja selepas beliau lantang menentang kepimpinan Zahid.

“Perkara sebegini harus melalui lembaga disiplin parti, tetapi Majlis Tertinggi telah membuat banyak keputusan unilateral. Mereka telah membuat keputusan tanpa merujuk kepada lembaga disiplin,” katanya.

Bekas ketua Pemuda Umno itu juga berkata beliau tidak menerima sebarang surat daripada lembaga tatatertib parti dan tidak juga dipanggil untuk tunjuk sebab.

“Saya tidak menerima apa-apa daripada lembaga disiplin. Tidak ada usaha untuk menghubungi saya juga. Jadi, saya tidak akan terkejut jika saya tidak dirujuk mengenai perkara itu atau jika Majlis Tertinggi Umno memutuskan untuk membawa isu saya atau rakan-rakan parti saya,” katanya.

Satu mesyuarat Majlis Tertinggi bakal diadakan malam ini bagi membincangkan tindakan terhadap Khairy kerana didakwa menggunakan taktik kotor untuk memastikan usul tidak bertanding untuk dua jawatan tertinggi UMNO tidak diluluskan pada perhimpunan agung baru-baru ini.


Khas Buat Peminat Batman, Kini Batcave Dapat Dilihat Melalui Google Maps

Batman boleh dikatakan sebagai superhero yang paling ramai peminatnya. Boleh dikatakan peminat Batman lebih ramai jika nak dibandingkan dengan peminat Superman berdasarkan undian yang dibuat sempena filem terbaru mereka iaitu Batman v Superman yang terbaru. Oh ya, sudahkah anda menonton filem terbaru ini? Jika tidak , tiada masalah kerana anda masih mempunyai masa untuk menonton dan kami tidak akan dedahkan spoiler disini.

Buat peminat Batman, pasti anda tertanya bagaimana rupa batcave dengan lebih dekat. Google nampaknya bijak mengambil peluang sempena menumpang promosi filem terbaru mereka dengan menyediakan rupa batcave Batman dengan lebih dekat melalui Google Maps.

Sejujurnya sebagai peminat Batman, pemandangan batcave yang disediakan pada Google Maps bukanlah yang paling sempurna tetapi sedikit sebanyak dapat memberi kepuasan buat peminatnya. Buat anda yang berminat untuk mengetahui pemandangan batcave melalui google maps boleh tekan di sini.


Khas Sempena Bulan Ramadan, Ini Menu Yang Anda Perlu Cuba Di Coffee Bean & Tea Leaf

Coffee Bean & Tea Leaf Company (CB&TL) antara kafe yang menjadi pilihan rakyat Malaysia untuk menikmati kopi dan ‘port’ lepak bersama rakan-rakan dan juga keluarga.

Bukan sekadar menjual minuman, CB&TL juga menjual pelbagai seleksi makanan yang pastinya memenuhi citarasa anda. Bersempena bulan Ramadan, CB&TL kini perkenalkan beberapa menu edisi khas yang cuma akan berada di semua cawangan CB&TL pada bulan Ramadan dan Raya sahaja.

Kami sempat mencuba kesemua menu edisi khas seperti Per-chick Sandwich, Opah Rendang Pie, Turkish Mocha, The 72%, The Sea Salt Mac, dan juga The Raya Cookie. Kesemua menu ini sangat sedap dan anda wajib mencuba Per-chick Sandwich kerana gabungan rasa ayam dan kuah percik yang cukup rasa akan membuatkan anda tidak berhenti mengunyah.

Tidak lengkap jika anda tidak nikmati minuman di CB&TL ini. Anda perlu cuba minuman barunya iaitu Turkish Mocha kerana anda akan dapat merasai minuman yang ‘fresh’ dan ‘berangin’ disebabkan oleh cinnamon tetapi gabungan rasanya bersama mocha tidak terlalu manis cukup sempurna.

Sudah nikmati makanan ringan dan minuman yang menyegarkan, kami mencuba dessert iaitu The 72% dan The Sea Salt Mac. Bagi kami, The 72% antara kegemaran kami kerana rasa ‘dark chocolate’ dengan almond dan pralines tidak membuatkan kami muak. Memang recommend anda untuk mencubanya.

Untuk pengetahuan anda, kek pandan gula melaka atau dikenali sebagai The Straits kini turut kembali di CB&TL. Bagi anda yang selalu ke CB&TL, The Straits adalah kek ‘best seller‘ yang perlu dicuba. Rugi jika tak try! Malah, anda juga boleh dapatkan biskut Raya di CB&TL untuk diberikan kepada rakan-rakan sebagai buah tangan. Bukan sahaja cantik tetapi sedap juga.

A post shared by Mimie Yuzi (@mimieyuzi)

Harga hidangan dan minuman ini bermula dari RM7.50 hingga RM21. Istimewa bulan Ramadan, bermula 13 April hingga 12 Mei, setiap pembelian 2 minuman di CB&TL, anda akan dapat dessert secara percuma mulai jam 8 malam hingga waktu tutup operasi.

Tunggu apa lagi? Bolehlah ke CB&TL terdekat anda untuk iftar bersama keluarga dan rakan-rakan anda. Mesti tidak kecewa!

Sementara itu, kami kongsikan beberapa kafe yang anda boleh terjah untuk iftar pada pautan di bawah ini.

5 Tempat Makan ‘Murah’ Dan Sedap Di Kota Damansara

Santan Perkenalkan Nasi Lemak Pak Nasser Dengan Ayam Percik Sempena Bulan Ramadan


Khas Untuk Usahawan Kecil, Ini Apa Yang Saya Belajar Sepanjang COVID-19

Hari terakhir 2021 ini eloklah saya kongsi tentang apa yang saya belajar sepanjang zaman COVID-19 ini khas untuk usahawan SME kecil seperti saya.

Sepanjang perjuangkan dan mempertahankan dua syarikat serentak, saya dapat simpulkan perkara-perkara ini.

Segala yang saya tulis adalah berdasarkan pengalaman sendiri dan berdasarkan ilmu-ilmu yang dikongsikan kepada saya daripada sahabat-sahabat sebelum ini. Terima kasih 2021.

10 nasihat terbaik untuk Zahra dan generasi muda Malaysia tentang duit. Untuk bacaan lanjut, klik pautan di bawah.

10 Nasihat Terbaik Untuk Zahra Dan Generasi Muda Malaysia Tentang Duit

Ayat Nasihat Paling Tepat Untuk Anak Muda Di Universiti. Ibu Bapa Juga Wajib Baca

Lebih ‘Makan Garam’, Nasihat Pak Utih Di TikTok Ini Raih Perhatian Bakal Suami


Bagaimana Sepasang Ibu Bapa ‘Biasa-Biasa’ Mengajar Anak Khatam Al-Quran Seawal 7 Tahun

Maha suci Allah yang Maha Baik! Tak terfikir dek akal kami yang terbatas.

3 Oktober 2016, tarikh yang ibu dan ayah syukuri sebagai satu pencapaian untuk anakanda sulung kami pada usianya 7 tahun.

Genap 5 bulan setengah, Allah berikan kemudahan untuk anakanda kami mengkhatamkan Al Qur’an buat kali pertama dalam hidupnya. Biasa untuk orang lain, tapi luar biasa untuk kami orang biasa-biasa.

Kami bukan lulusan sekolah ugama, bukan anak ustaz/ustazah, juga bukan hafiz/hafizah.

Ayahnya khatam Al Quran pertama kali pada umur 8 tahun. Dan ibunya jauh ketinggalan, khatam Al Quran pada umur 12 tahun.

Anak kami juga anak kecil yang biasa-biasa, bukan juga belajar di sekolah tahfiz. Dan yang paling pasti, kami masih bertateh lagi belajar mengaji.

Jadi perkongsian ini khusus untuk orang yang sama seperti kami.

Orang biasa-biasa yang berusaha mencari cara untuk anak mereka merasa khatam Al Quran buat kali pertama dalam hidup mereka.

Saya mengambil keputusan menulis dengan niat untuk berkongsi. Bukan nak mengajar-ngajar, bukan nak menunjuk-nunjuk.

Ceritanya begini, bagaimana kami menjalani fasa ini bersama-sama dengan anakanda kami:

Ukur baju di badan sendiri. Kami sedar anak kami bukan jenis yang laju.

Sewaktu kanak-kanak lain pada usia 6 tahun sudah huffaz Al Quran dan pandai bertaranum, anakanda kami masih lagi belajar Iqra.

Ada masa rajin, ada masa liat. Ada masa dapat pujian, ada masa kena rotan.

Masuk darjah 1 pun masih belum habis Iqra’. Tapi dia mula baca mukaddam merangkak-rangkak. Alhamdulillah, dia mengenal huruf dan boleh baca.

Di sekolah pula dia belajar kaedah Qiraati. Kami redha saja cikgu mahu masukkan dia ke kelas mana mengikut tahapnya.

Bulan Januari sehingga Mac memang kami habiskan untuk baca Iqra’ dan Juzuk 30 saja. Tak laju tapi berterusan baca. Tidak paksa-paksa.

Bermula bila dia masuk darjah 1, kami pasang niat agar setiap hari ada peruntukan untuk basahkan hati dengan baca ayat suci Quran walaupun sedikit. Niat kecil saja ikut kemampuan kami dan anakanda. Yakin niat yang baik Allah mudahkan.

Sekitar bulan Mac, kami mula buat kira-kira. Al Quran ada 604 muka surat. 604/2 = 302.

Kalau ikut formula ini, setahun boleh khatam Al Quran jika konsisten baca 2 muka surat setiap hari.

Memandangkan anak kami biasa-biasa saja, jadi kami target baca 2 muka surat minimum sehari. Sepakat, sasaran kecil kami untuk bantu anakanda khatam Al Quran dalam masa setahun.

Mula-mula, kami tetapkan waktu untuk mengaji bermula selepas solat Maghrib berjemaah.

Tapi, lama-kelamaan anakanda kami mula suka dan sayang nak tinggalkan kuliyah Maghrib di Surau Al Ikhlas. Bila balik dari kuliyah, dia mengantuk dan terus tertidur.

Maka, rugilah untuk malam itu tak dapat mengaji Al Quran. Percubaan pertama kami gagal.

Kemudian, kami cuba pula untuk tetapkan masa mengaji usai solat Subuh berjemaah.

Niatnya, supaya kami mulakan awal pagi dengan ‘sarapan’ ayat-ayat Al Quran.

Kaedah ini tak bertahan lama sehingga kami sedar, waktu ini pun tak praktikal untuk kami. Dan kebanyakan waktu kami terkejar-kejar ke sekolah dan ofis. Percubaan kedua gagal lagi.

Akhirnya, kami cuba pilihan waktu ketiga.

Jarak rumah kami ke sekolah anakanda dalam 4 km. Waktu normal, 8 minit boleh sampai ke sekolah. Hari persekolahan, 20-25 minit baru boleh sampai.

Untuk kurangkan rasa stres terperangkap dalam kesesakan trafik, kami mula baca Al Quran dalam kereta.

Dan Alhamdulillah, baru kami sedar ini waktu terbaik dan praktikal untuk kami mengaji. Tiada alasan untuk ‘skip’ mengaji kerana setiap hari memang wajib ke sekolah.

Selepas pilih waktu wajib untuk mengaji dan berapa muka surat yang pelu dibaca setiap hari, kami mula terangkan pada anakanda.

Tujuannya supaya dia faham dan bersedia untuk capai sasaran akhir bersama-sama. Dia setuju dan bersemangat, Alhamdulillah.

Jadi, setiap kali masuk dalam kereta, hari persekolahan mahupun hari cuti, dia tahu apa disiplin yang dia perlu lakukan selepas baca doa naik kenderaan.

Walau bagaimanapun, waktu mengaji kami mungkin praktikal untuk kami, tapi mungkin tidak untuk orang lain.

Cabaran mengaji secara berjemaah bermula April 2016.

Ini cara cetuskan motivasi untuk anak suka mengaji. Anakanda baca, ibu baca. Ayah dengar, ayah betulkan.

Mahu anak mengaji, ibu ayah kena lebih dulu mengaji. Dia nampak, dia buat.

Dalam kereta wajib ada 3 naskah Al Quran. Satu anakanda punya, satu ibu punya dan satu lagi untuk umum guna.

Ini untuk mendorong sesama pencinta Al Quran dan memudahkan anakanda mengaji. Biar dia tak kekok dan tak malu kelek Al Quran.

Kanak-kanak cepat bosan. Perlu selalu pelbagaikan cara supaya dia suka nak mengaji.

Umur 6 tahun, anakanda dibiasakan dengan rutin 1 hari 1 tazkirah semasa dalam perjalanan ke sekolah.

Bila dia mula mengaji, kami letak target mudah-mudah dulu. Bermula dengan baca 1 muka surat sahaja.

Kemudian tambah, 1 muka surat baca mushaf, 1 muka surat baca terjemaah. Bila dia bertambah baik, mula tambah 2-3 muka surat pula.

Baca terjemahan lebih seronok untuk anak-anak. Terutama bila dia sendiri faham maksud bahasa Arab.

Pernah satu ketika dia sebut, “Abang dah jumpa 5 nama neraka. Jahannam, hutomah, jahim, hawiyyah dan sair”.

Sama juga bila dia jumpa nama buah-buahan dan warna-warna dalam Al Quran. Anakanda nampak lebih bersemangat dan seronok untuk baca dan baca lagi.

Prosesnya bertahap-tahap. Perlahan-lahan. Sehinggalah dia sendiri suka mengaji, boleh separuh juzuk sekali baca dan di akhir-akhir bulan September sudah boleh baca 1 juzuk sehari.

Sokongan ahli keluarga elemen penting yang banyak membantu.

Waktu kami tiada, ada adik-adik ipar yang akan bantu dia mengaji. Bila di kampung, tok maa temankan dia mengaji.

Bila atok datang, atok betulkan dia mengaji. Di sekolah pula ada ustazah yang akan pantau dia mengaji.

Jadi dia seronok dan bersemangat untuk mengaji.

Kami selalu tekankan minta doa dan restu dari atok, mak tok, tok maa dan tok abah sepanjang perjalanan mengaji ini. Kita tidak tahu doa siapa yang Allah pandang, mungkin kemudahan ini datangnya dari doa mereka.

Walaupun dia sukarela mengaji, namun tak boleh tinggalkan dia mengaji seorang diri.

Ada waktu kami tersilap, terlepas pandang. Jadi banyak kali dia mengaji mengulang tempat yang sama sebab tersilap tanda.

Ada waktu dia tak tahu baca, ada masa dia nak faham sebutan bila jumpa hukum-hukum tajwid tertentu, ada ketika dia nak tahu maksud perkataan. Itu semua perlukan bimbingan orang dewasa.

Setiap Khamis kami semak, capai atau tidak target 1 juzuk bagi setiap minggu. Jika tidak pantau, susah untuk ukur kemampuan sebenar anakanda dan diri kita sendiri.

Bila dia berjaya capai sesuatu target lebih awal dari jangkaan, kami belajar beri hadiah. Penghargaan untuk pencapaiannya. Jadi dia lebih bersemangat.

Buktinya target asal kami untuk dia khatam Al Quran dalam masa 1 tahun, tapi dia berjaya lakukan dalam masa 5 bulan setengah sahaja dengan izin Allah.

Kadang-kadang, kami bagi ‘suprise’ walau pun dia tak minta. Ada waktu dia boleh pilih apa dia suka. Lego atau makan di tempat yang dia suka.

Tapi perlu selalu murnikan niat, mengaji bukan untuk dapat hadiah atas dunia, mengaji kerana Allah.

Ada masa anakanda penat. Ada ketika dia mengantuk atau malas-malas.

Kalau dia tak capai target pun ada hukumannya. Hukuman ringan saja. Ganti (qada) baca lebih banyak muka surat untuk hari berikutnya.

Perjalanan ini tidaklah mudah. Ada masa kami lemah. Jangan mengalah, terus baiki diri.

Ini semua adalah proses tarbiyah untuk kami dan anak-anak.

Semuanya tidak akan berjaya melainkan dengan izin Allah Ta’ala.

Jadi, sebaik-baik tempat meminta, hanyalah pada DIA.

Doa jangan putus-putus. Sedikit demi sedikit cuba belajar untuk menjadi lebih ‘indah’ di mata Allah.

Kesimpulannya, jika anak kita tak pandai, kita buat cara tak pandai. Jika anak kita tak laju, kita buat cara tak laju. Ini proses belajar.

Usah tunggu pandai baru mahu mengaji. Jangan pernah berhenti mengaji. Kami pun tak pandai dan masih belajar dan terus belajar lagi.

Mengaji Al Quran bukan satu perlumbaan. Jangan bandingkan anak kita dengan anak orang.

Kalau tak mampu berlari, kita berjalan. Kalau tak mampu berjalan, kita merangkak.

Yang pasti jangan berhenti pimpin tangan mereka untuk sampai ke garisan penamat bersama-sama.

Pencapaian ini bukan penamat tapi titik permulaaan untuk perjalanan seterusnya yang jauh lebih panjang dan berliku. Doakan istiqomah.

“Mereka yang mahir membaca Al-Quran akan bersama malaikat yang mulia lagi taat. Adapun orang yang membaca Al-Quran dalam keadaan gagap, tersangkut & merasa sukar ketika membacanya, baginya dua pahala.” (Hadith Riwayat Muslim)

Sekadar berkongsi pengalaman tidak seberapa bagaimana anak kecil yang biasa-biasa boleh sebenarnya untuk khatamkan Al Quran seawal umur 7 tahun.

Satu kerugian besar bagi kami jika tidak memanjangkan ilmu yang boleh membawa kebaikan kepada orang lain yang sangat memerlukan. Apa yang kami pelajari hakikatnya datang dari ilmu Allah Ta’ala juga.

Semoga Allah memelihara niat kami dan mengampunkan segala kecatatan dalam perkongsian ini.

Wa’alam, bukan pandai cuma ibu setahun jagung yang banyak kekurangan.

Saya doakan semua yang membaca penulisan ini menjadi teman karib Al Quran, dan Al Quran juga menjadi sebaik-baik peneman kita di alam kubur sana!


Khayalan Jadi Kenyataan, Lelaki Malaysia Dipenjara 20 Tahun Di Singapura Setelah Bunuh Majikan

Seorang lelaki warganegara Malaysia yang berusia 24 tahun telah dijatuhkan hukuman penjara 20 tahun di Singapura pada 9 Jun 2021 disebabkan kesalahan membunuh pada 11 Mac 2019 yang lalu.

Dilaporkan oleh Mothership SG, lelaki Malaysia yang dikenali sebagai Yee Jing Man telah bertindak menyerang dua orang lelaki di mana salah seorang terbunuh dan seorang lagi cedera dalam kejadian terbabit.

Dia kemudiannya mengaku bersalah atas tuduhan membunuh Lin Xinjie, berusia 29 tahun dan menyebabkan luka parah Li Mingqiao, berusia 30 tahun yang dipukul menggunakan senjata berbahaya.

Difahamkan bahawa kedua-dua mangsa yang dibunuh dan dipukul sehingga parah merupakan pengarah syarikat tempat Yee bekerja. Dia difahamkan telah menderita penyakit kemurungan yang serius sehingga tidak sedar dengan apa yang dilakukan olehnya.

Selain daripada tuduhan membunuh dan mencederakan mangsa. Yee juga menghadapi lapan tuduhan lain, termasuk empat tuduhan menahan orang tanpa sebab. Dia juga telah dituduh membuat ugutan jenayah kepada pengarah syarikat ketiga, Ryan Pan Zai Xing berusia 29 tahun yang selamat daripada kejadian terbabit.

Yee juga difahamkan telah menahan rakan kerjanya yang lain dengan menyekat pintu masuk utama dengan meja dan kerusi. Dia kemudiannya mengancam mereka dengan pisau dan mengungut rakan sekerjanya untuk tidak menelefon polis.

Yee kemudiannya bertindak ganas dengan menikam perutnya sendiri dan menghiris pergelangan tangannya dengan pisau dalam cubaan membunuh diri. Namun Yee berjaya diselamatkan semasa polis sampai ke tempat kejadian.

Menerusi fakta kes, Yee difahamkan sudah lama berkhayal untuk membunuh majikannya setelah prestasi kerjanya mula merosot sejak beberapa tahun kebelakang.

Pada permulaan karier Yee di sana pada Mac 2017, dia telah berjaya menawan hati majikan disebabkan prestasi kerjanya yang baik. Dia kemudiannya dipindahkan untuk duduk di bawah pengarah Lin dan pernah menerima hadiah sebanyak S$ 999 pada Tahun Baru Cina disebabkan prestasinya yang baik.

Namun, selepas satu tahun setengah di sana, pekerjaan yang dilakukan Yee mula merosot. Pada September 2018, dia kerap tidak datang ke tempat kerja dan tidak hadirkan diri selama 69 hari antara 1 Disember 2017 sehingga 12 Mac 2019.

Disebabkan prestasi kerja yang menurun, Yee sering dimarahi oleh Lin dan dia juga sering disindir oleh majikannya.

Sejak daripada kejadian itu, pada Februari 2019, Yee sudah mula berimaginasi untuk membunuh majikannya dengan pisau. Difahamkan bahawa dia juga sudah mula berfikir untuk membunuh dirinya sendiri setelah melakukan pembunuhan itu dengan tujuan mahu lari dari penguatkuasa undang-undang.

Dan pada 11 Mac 2019, kira-kira tepat jam 12.55 tengah hari, Yee bertindak mengambil nyawa majikannya dengan menggunakan pisau. Dia menetak belakang majikannya beberapa kali dan menghiris leher, lengan dan jari telunjuk kanan majikannya.

Sejam selepas kejadian, Yee ditahan oleh pihak polis dan dibawa ke hospital untuk merawat luka akibat mencederakan dirinya sendiri.

Wanita dibunuh masa tengah buat ‘live’, bekas suami pecah masuk rumah dan bakar mangsa. Klik pautan di bawah untuk membaca.

Wanita Dibunuh Masa Tengah Buat ‘Live’, Bekas Suami Pecah Masuk Rumah Dan Bakar Mangsa

Rugi Main Saham, Lelaki Di China Bunuh Diri Terjun Ke Dalam Tangki Berisi Besi Cair

Satu Keluarga Terbunuh Akibat Perbuatan Ibu Tak Jujur Hasil Ujian Positif COVID-19


5 Trend Baharu Dalam Servis Penghantaran Makanan Buat Ramai Selesa Duduk Di Rumah

Servis penghantaran makanan kini menjadi permintaan ramai. Ramai yang memilih untuk menggunakan servis penghantaran makanan kerana sibuk bekerja dari rumah. Anda pun mesti tak terkecuali kan?

Maklumlah nak jimat masa dan tenaga. Lagipun, servis penghantaran makanan sekarang sudah semakin moden. Ramai yang lagi selesa duduk rumah dengan trend baharu dalam servis penghantaran makanan ni.

Pilihan kedai yang ada dalam servis penghantaran makanan sebelum ini cuma restoran sahaja. Sekarang bertambah best, siap ada tambahan kafe minuman yang sedap. Kafe pencuci mulut seperti aiskrim dan kek atau roti dari bakeri pun berlambak.

Lagi satu, bukan kafe sahaja yang guna servis penghantaran makanan ini. Sekarang gerai-gerai kecil pun guna servis sama. Nak pesan dari rumah pun mudah.

Sebelum ni, kebanyakan servis kena bayar secara tunai semasa penghantaran (cash on delivery). Bayangkan kalau rider tak ada duit baki yang kecil. Susah kan?

Tetapi servis penghantaran makanan sekarang dah ada sistem pembayaran tanpa tunai. Dalam musim wabak ini, kita memang digalakkan untuk cashless dan contactless demi tujuan keselamatan. Lagi senang bayar online sahaja!

Dalam keadaan semasa, mesti anda sebolehnya tidak mahu ada kontak rapat dengan sesiapa. Sebab itulah servis penghantaran makanan sekarang siap ada fungsi contactless delivery. Anda boleh mintak rider tinggalkan makanan depan rumah sahaja.

Fungsi pickup ini berbaloi kerana dalam perjalanan balik dan nak makan di rumah tanpa perlu memasak. Katakan kedai yang anda pilih dalam servis penghantaran makanan tu berdekatan dengan rumah, boleh sahaja anda singgah ambil makanan sendiri. Siap dapat diskaun tau!

Trend ni paling ramai suka terutamanya anda yang ada anak kecil. Kalau sebelum ini hanya servis menghantar makanan, tapi trend terbaru ini juga menawarkan servis membeli barang keperluan dapur.

Memang sesuai sangat untuk anda yang tidak mahu ambil risiko ke tempat awam seperti pasar raya. Anda hanya perlu pesan dan keperluan rumah akan dihantar terus ke depan pintu kediaman.

Apakah servis penghantaran makanan yang ada semua trend baru ni? Semestinya foodpanda! Selain perkhidmatan Delivery, foodpanda juga menyediakan perkhidmatan lain seperti Pick-Up, Shops dan pandamart untuk anda.

Bukan setakat hantar makanan, foodpanda boleh tolong belikan barang keperluan dan berbelanja secara runcit untuk anda dengan bayaran penghantaran terbaik. Tak payah keluar rumah beli barang di pasar raya lepas ini.

Tambahan pula, kod popular di foodpanda iaitu EATWITHJOY boleh digunakan sekarang sehingga 6 April 2021. Dengan kod ni, anda boleh menikmati diskaun 32%* untuk semua restoran yang ada dalam foodpanda. Syoknya!

Saksikan rancangan terbaru, Famili Duo, dibawakan khas oleh foodpanda!

Bermula 14 Februari 2021, satu rancangan terbaru iaitu Famili Duo mula bersiaran setiap hari Ahad, pada jam 9 malam di TV3. Menampilkan peserta secara duo, ia merupakan satu-satunya program realiti nyanyian famili berbahasa Melayu pertama di Malaysia!

Peserta secara duo (berdua) akan menyanyi lagu-lagu Sing-Along-Song karaoke dan mempertandingkan lagu rakaman secara muzik video yang akan dijurikan secara profesional dan atas talian.

Peserta juga akan membuat persembahan pentas secara langsung di hadapan penonton di rumah dan penonton secara maya.

Famili Duo dihoskan oleh Uyaina Arshad dan dimeriahkan oleh dua figura popular iaitu Didie Alias dan Mark Adam sebagai juri. Pemarkahan ditentukan sepenuhnya oleh juri dan juara mingguan bakal membawa pulang hadiah wang tunai.

Paling istimewa, foodpanda merupakan penaja utama rancangan ni. Jadi, jangan lupa saksikan kemunculan foodpanda, keriangan melalui pesanan dalam setiap episod!

Mudahnya berbelanja barang keperluan tanpa keluar rumah. Nak pesan aneka makanan dan minuman dari rumah pun boleh. Lebih selamat pesan dengan foodpanda sahaja. Jom gunakan foodpanda bermula hari ini!

Untuk info lebih lanjut, korang boleh klik di sini.

Ini pula artikel lanjut berkenaan servis pandamart. Baca lagi pada pautan di bawah.

foodpanda Lancar pandamart, Barangan Keperluan Dihantar Dalam Masa 20 Minit

Rider Dan Orang Ramai Kumpul Duit Hadiahkan Basikal Buat ‘foodpanda Walker’ Di Kulim


Khazanah Akan Tutup Pejabat Di KLCC Untuk Kurangkan Kos Operasi

Khazanah Nasional Berhad sedang dalam proses menutup pejabat mereka di Menara Berkembar Petronas (KLCC) sebagai sebahagian daripada rancangan untuk mengurangkan kos operasi organisasi tersebut.

Pengarah Urusan, Datuk Shahril Ridza Ridzuan berkata dengan langkah itu akan membolehkan sayap pelaburan kerajaan itu menjimatkan kira-kira RM20 juta setahun dari segi kos sewaan. Tambah beliau lagi, tidak ada keperluan untuk Khazanah mempunyai dua pejabat di Kuala Lumpur (satu lagi di KL Sentral).

Dalam satu temu bual bersama FMT, beliau berkata “Kami akan menggabungkan semuanya ke sebuah lokasi. Kami mungkin akan menutup (pejabat) di KLCC dan memindahkannya ke KL Sentral.”

Khazanah juga bercadang untuk menutup pejabatnya di luar negara yang dianggap tidak diperlukan. “Oleh yang demikian, Kami mungkin akan menutup sebahagian pejabat tersebut untuk membuat lebih banyak penjimatan,” ujar beliau dalam laporan Jawatan Kuasa Kira-Kira Wang Negara (PAC).

PAC telah  mengenal pasti beberapa isu dalam pentadbiran dan pengurusan Khazanah berikutan kerugian yang dilaporkan sebanyak RM 6.3 bilion tahun lalu berbanding RM 2.9 bilion pada 2017.

Terdahulu, Khazanah dikatakan kerugian lebih RM80 juta dalam pelaburan bisnes pakaian dalam. Klik pautan di bawah untuk bacaan lanjut.

Khazanah Rugi Lebih RM80 Juta Dalam Pelaburan Bisnes Pakaian Dalam

Khazanah Nasional Berhad Labur Dalam Skyscanner Menjadikan Startup Itu Bernilai USD$ 1.6 Billion


Khazanah Berhasrat Jual Saham Axiata, Penggabungan Dengan Digi Dirujuk Semula

Mulai dibincang sejak awal Mei lalu, Axiata dan Telenor selaku syarikat induk kepada Celcom dan Digi pada awalnya dilaporkan telah mencapai kata sepakat untuk bergabung bagi menjadi penawar telekomunikasi terbesar di Malaysia.

Perbincangan melibatkan $13 bilion (RM52 bilion) dan 300 juta pengguna ini walau bagaimanapun dilaporkan telah ditamatkan pada September selepas kedua-dua syarikat gagal mencapai kata sepakat.

Empat bulan berlalu, siapa sangka perbincangan antara Khazanah selaku pemegang saham terbesar Axiata dan Telenor diteruskan kembali selepas Khazanah sedia menjual pegangan saham Axiata kepada Telenor sekaligus memberi bayangan kedua-dua syarikat telekomunikasi ini bakal bergabung.

Gabungan kedua-dua syarikat ini sekaligus bakal membuka peluang kepada mereka dalam menawarkan jaringan telekomunikasi terbesar di beberapa buah negara sekitar Asia Tenggara.

Setakat ini, perbincangan yang dibuat masih belum mencapai kata putus manakala wakil daripada Khazanah, Axiata dan Telenor enggan mengulas mengenai perbincangan yang dibuat.

Ketahui lebih lanjut mengenai perbincangan Celcom dan Digi yang sebelum ini dilaporkan bakal bergabung. Turut dikongsikan, dakwaan YTL Communications yang pernah menawarkan internet ‘percuma’ buat KPM.

Syarikat Induk Celcom Dan Digi Dalam Perbincangan Untuk Bergabung

YTL Communications Dakwa Pernah Menawarkan Internet ‘Percuma’ Namun Ditolak KPM


Rakaman Ini Buat Kami Tersedar Malaysia Memiliki Khazanah Hutan Yang Sangat Indah

Menonton video yang dihasilkan oleh James W Griffiths ini buat kami terasa akan sejuknya mandi air terjun, indahnya menikmati damainya alam, dinginnya alam di bawah rimbunan pokok yang melindungi panasnya matahari dan terasa seperti nak balik kampung segera.

Dan yang paling best, buat kami sedar indahnya Malaysiaku!

Oh ya, penggambaran video ini telah dilakukan di Taman Negara Malaysia, Pahang.

LIKE dan FOLLOW Vocket di Facebook serta Instagram


Khazanah Melabur Dalam E-commerce Pakaian Dalam India, Zivame

Syarikat Induk Cabang Pelaburan Kerajaan Malaysia Khazanah Nasional Berhad telah melabur ke dalam sebuah e-commerce pakaian dalam terkenal India Zivame. Dalam siri C funding tersebut Zivame berjaya mendapatkan pelaburan 2.5 billion rupee (RM161 juta).

Selain itu Zodius Technology Fund, Unilazer Ventures, IDG ventures dan Kalaari Capital juga mengambil bahagin dalam siri funding tersebut.

Dana yang diterima akan digunakan Zivame untuk terus menguasai niche pakaian dalam dan menawarkan pengalaman membeli belah pakaian dalam bertaraf dunia kepada pelanggan khususnya wanita India.

Syarikat pakaian dalam itu mensasarkan untuk mendapatkan lebih ramai wanita membeli belah secara online, menawarkan lebih banyak produk, meningkatkan kualiti sokongan pelanggan dan membina platform yang inovatif dalam kategori tersebut.

“Di seluruh dunia, pakaian dalam antara kategori produk yang sangat menarik dalam segmen pakaian perempuan. Wanita India yang lebih yakin daripada sebelum ini, menjadikan pakaian dalam sebagai salah satu cara untuk meluahkan keperibadian diri.

“Perempuan mahu kelihatan dan berasa cantik, dan mempunyai kebebasan ekonomi untuk berbelanja besar pada pakaian dalam yang dia tidak pernah ada akses untuk membeli sebelum ini. Zivame adalah pemangkin kepada perubahan ini dengan menggunakan teknologi untuk memahami perempuan dengan lebih baik dan menyediakan pengalaman membeli pakaian dalam yang sukar ditandingi,” kata founder dan CEO Zivame Richa Kar.

Pengarah eksekutif pelaburan Khazanah India Advisors, China Bhagat, dilaporkan berkata “Khazanah Nasional sangat gembira untuk meyokong Richa dan tim Zivame dengan misi mereka untuk memperkasakan wanita dalam dan di luar India.

“Dengan kehadiran Khazanah, keperluan dana Zivame ini dijangka menjadi selamat sepenuhnya untuk masa akan datang, dan tumpuan akan diberikan untuk menyokong mereka dalam membina keupayaan institusi mereka pada masa akan datang.

“Walaupun Khazanah telah melabur melebihi US$1 billion (RM4.25 billion) di India, ini adalah pelaburan pertama dalam e-commerce.”

Diasaskan pada penghujung 2011, Zivame mempunyai lebih 5,000 jenis pakaian dalam, 50 jenama dan 100 jenis saiz.


Khazanah Nasional Berhad Labur Dalam Skyscanner Menjadikan Startup Itu Bernilai USD$ 1.6 Billion

Jika anda kaki travel, pasti familiar dengan laman web Skyscanner ini. Ia adalah sebuah enjin carian pelancongan yang popular untuk mendapatkan perbandingan harga antara syarikat yang menyediakan perkhidmatan tiket kapal terbang, hotel dan kereta sewa. Skyscanner bermula pada tahun 2003 dan mula mendapat keuntungan sejak 2009 sedang mendapat kunjungan 50 juta orang setiap bulan walaupun terpaksa menghadapi persaingan dari pesaing lain seperti Kayak, Expedia, Google Flights dan syarikat Cina iaitu Qunar dan Ctrip.

Kini, syarikat yang berpengkalan di Edinburgh, United Kingdom telah bernilai USD$1.6 billion selepas menerima pembiayaan baru lebih kurang USD$192 juta dari penyokong baru termasuk Khazanah Nasional Berhad dan Yahoo! Japan. Pengurus dana Artemis, pengurus pelaburan bebas Baillie Gifford, dan firma ekuiti peribadi Vitruvian Partners juga terlibat.

Syarikat pelabur sudah memasukkan SAP dan Sequoia. Dalam satu kenyataan, syarikat itu berkata pusingan baru terdiri daripada hasil primary and secondary dan setiap pelabur akan memperoleh pegangan yang tidak didedahkan di Skyscanner. Gareth Williams, pengasas bersama dan ketua pegawai eksekutif Skyscanner memberitahu kepada Financial Times bahawa modal baru ini akan memberikan kelebihan kepada pemegang sahamnya di mana mereka boleh menjual beberapa saham mereka tanpa keluar sepenuhnya dari Skyscanner.

Selama tiga tahun usaha Skyscanner menembusi pasaran Asia, mereka telah melakukan kerjasama dengan enjin carian terbesar China iaitu Baidu dan Yahoo! Japan, membuka 2 pejabat di China dan 1 di Singapura dan mengambilalih startup carian pelancongan Cina iaitu Youbibi untuk meningkatkan kehadiran mereka di Asia.


Khazanah Nasional Catat Keuntungan RM1.6 Bilion Pada 2022, Isytihar Dividen RM500 Juta Kepada Kerajaan

Khazanah Nasional Bhd mencatatkan keuntungan daripada operasi sebanyak RM1.6 bilion pada 2022, lebih dua kali ganda daripada RM670 juta pada tahun sebelumnya.

Peningkatan ini disumbangkan terutamanya oleh aktiviti pengewangan dan kemerosotan nilai yang lebih rendah dalam portfolio, kata dana mahsul negara.

Manakala hutang Khazanah meningkat kepada RM49.1 bilion berbanding RM48.5 bilion pada tahun sebelumnya, manakala nilai aset boleh direalisasi berbanding nisbah hutang kekal sihat pada 2.7 kali ganda.

Nilai aset bersihnya menyaksikan penurunan sebanyak 5.0 peratus daripada RM86 bilion pada 2021 kepada RM81 bilion pada 2022 disebabkan oleh aliran menurun pasaran global.

Khazanah mengisytiharkan dividen RM500 juta untuk 2022 kepada kerajaan dengan dividen kumulatif diisytiharkan sejak 2004 berjumlah RM17.1 bilion.

“Walaupun keadaan pasaran yang mencabar di peringkat global, kami memberikan prestasi yang memuaskan pada tahun penuh pertama melaksanakan strategi baharu kami,” kata pengarah urusan Khazanah Datuk Amirul Feisal Wan Zahir pada sidang media mengenai prestasi 2022 hari ini.


Khazanah Nasional Jual Saham Iskandar Malaysia Studios kepada Syarikat Singapura

Khazanah Nasional Bhd menjelaskan syarikat tujuan khas milik penuhnya, Granatum Ventures Sdn Bhd telah memeterai perjanjian jualan saham definitif bagi menjual saham dalam Iskandar Malaysia Studios Sdn Bhd (IMS) kepada Studio Management Services Sdn Bhd (SMS).

SMS adalah konsortium yang diketuai oleh pasukan pengurusan Malaysia semasa IMS dengan kerjasama pemain serantau, GHY Culture & Media Holding Co, Ltd dan anak syarikatnya, GHY Culture & Media (Malaysia) Sdn Bhd (GHY Group).

Memetik satu laporan rasmi, penjualan itu adalah untuk kepentingan 100 peratus dalam syarikat pengendali, IMS yang memajak tanah di mana premis studio terletak daripada Tanjung Bidara Ventures Sdn Bhd, syarikat tujuan khas milik penuh Khazanah.

Sayap pelaburan kerajaan Malaysia itu dalam satu kenyataan, berkata penyelesaian transaksi itu sedang menunggu syarat dipenuhi.

Ia berkata, disenaraikan di Papan Utama Bursa Singapura, GHY Group ialah kumpulan kepelbagaian terkemuka dalam industri media dan hiburan Asia yang memfokuskan pada pengeluaran dan pengedaran drama, filem dan konsert di rantau Asia-Pasifik.

Katanya, kerjasama dan kemasukan usahawan Malaysia dan rakan kongsi serantau yang berkebolehan akan memangkin pertumbuhan dan pembangunan ekosistem selanjutnya dalam IMS.

“Ini sejajar dengan kapasiti yang lebih baik untuk menarik penerbitan besar dan perkongsian penerbitan kandungan besar, menyumbang kepada penggunaan studio lebih tinggi oleh pemain serantau dan global, yang boleh disokong oleh ekosistem penerbitan tempatan,” katanya.

Khazanah berkata demikian bagi merujuk kepada laporan media dan media sosial baru-baru ini dan menjelaskan penjualan saham dalam IMS, syarikat pengendali Iskandar Malaysia Studios yang berpangkalan di Johor Bahru, Malaysia.

Mengulas lanjut, Khazanah berkata, SMS dijangka akan meningkatkan lagi perkhidmatan yang disediakan oleh Iskandar Malaysia Studios kepada industri, serta memudahkan perkongsian masa depan dan peluang penerbitan untuk Malaysia.

Sayap pelaburan kerajaan Malaysia itu menegaskan ia kekal komited dalam mengekalkan faedah limpahan ekonomi yang positif ke atas sosial ekonomi sambil menyelaraskan keperluan strategiknya untuk memajukan Malaysia, memastikan penciptaan nilai, pembinaan kapasiti dan impak masyarakat kepada negara.

Baru-baru ini media melaporkan bahawa GHY Culture & Media, syarikat Singapura yang mengkhusus dalam kandungan bahasa Cina, mengumumkan bahawa ia telah membeli 80 peratus pegangan dalam SMS, syarikat perantara, dengan harga AS$2 juta (RM8.81 juta).

GHY dan SMS kemudiannya mesti membelanjakan AS$6 juta lagi (RM26.42 juta) untuk membeli 100 peratus IMS daripada Granatum Ventures, yang mana secara keseluruhan berjumlah AS$8 juta (RM35.22 juta).

GHY Culture & Media berkata, berdasarkan akaun diaudit IMS bagi tahun kewangan berakhir 31 Disember 2022, nilai aset bersih IMS adalah kira-kira RM32 juta.

Penilaian itu dilaporkan lebih rendah berbanding pelaburan yang diperlukan bagi membuka IMS pada 2014 sekitar AS$120 juta hingga AS$170 juta.


Khazanah Nasional Umum Keuntungan RM7.36 Bilion, Tertinggi Sepanjang Sejarah Penubuhan

Setelah berakhirnya kemelut politik di negara kita baru-baru ini, Khazanah Nasional pada hari ini telah mengumumkan jumlah keuntungan keseluruhaan sepanjang tahun 2019.

Jumlah keuntungan yang direkodkan bagi Kazanah Nasional Bhd diumumkan sebanyak RM7.36 bilion dimana jumlah ini ternyata mengejutkan pelbagai pihak melihatkan kepada pelbagai cabaran ekonomi dunia yang terpaksa ditempuhi sepanjang tahun lepas.

Sebagai perbandingan, laporan pada tahun 2018 menunjukkan Khazanah Nasional menanggung kerugian operasi sebanyak RM 6.27 bilion manakala tahun 2019 mencatatkan keuntungan syarikat tertinggi sepanjang sejarah penubuhan. Jumlah hutang juga turut dikurangkan sebanyak 17% daripada RM55.2 bilion kepada RM45.8 bilion.

Menurut Pengarah Urusan Khazanah, Datuk Shahril Ridza Ridzuan, hasil daripada pelupusan meningkat kepada RM9.9 bilion berbanding RM1.4 bilion manakala rosot nilai berada pada RM4.9 bilion berbanding RM7.3 bilion pada tahun sebelumnya. Khazanah Nasional turut mengumumkan dividen sebanyak RM1 bilion bagi tahun 2019.

Mengulas pada unjuran keuntungan pada tahun ini, Datuk Shahril Ridza Ridzuan mengatakan tahun ini bakal menjadi tahun yang mencabar buat mereka memandangkan keadaan ekonomi global yang tidak menentu dan ditambah pula dengan penularan COVID-19.

Walau bagaimanapun, pihak Khazanah akan terus memperlbagaikan lagi dana komersial serta bekerjasama dengan kerajaan dalam meningkatkan jumlah keuntungan syarikat ini. Tahniah diucapkan buat Khazanah Nasional Bhd diatas rekod keuntungan yang dicapai.

Kami kongsikan kepada anda dividen KWSP dan ASB yang diumumkan sebelum ini bagi tahun 2019.

KWSP Umum Dividen 5.45% Bagi Simpanan Konvensional, Agihan Terendah Sejak 2008

ASB Umum Dividen 5.5 Peratus, Agihan Terendah Sejak 1990


Khazanah Rugi Lebih RM80 Juta Dalam Pelaburan Bisnes Pakaian Dalam

Baru sahaja selepas Khazanah dikaitkan dengan spekulasi melibatkan perlantikan Perdana Menteri serta menteri kabinet sebagai pengerusi dan pengarah Khazanah, nampaknya sebuah lagi masalah telah berlaku.

Terbaru, Khazanah Nasional Bhd dikatakan telah menanggung rugi sebanyak $20 juta (RM81.29 juta) selepas pelaburan bisnes melibatkan penjualan pakaian dalam perempuan gagal.

Berdasarkan isu yang berlaku, Datuk Seri Mohamed Azmin Ali mengatakan isu yang berlaku ini tidak lagi harus terjadi. Tambahnya lagi, beliau turut terkejut dengan rundingan equiti swasta secara terus bersama pihak bank tanpa persetujuan Khazanah Nasional Berhad.

Difahamkan kini pihak kerajaan sedang dalam proses untuk mencari solusi terbaik buat Khazanah Nasional Bhd dalam usaha untuk menstabilkan pertubuhan ekonomi negara.


Aktiviti Outdoor Kini Lebih Menarik Dengan Khemah Daripada Tentsile

Syarikat Tentsile merupakan pembuat khemah yang telah merevolusikan industri khemah dengan rekabentuk yang unik dan lebih menarik. Khemah ciptaan mereka tidak “jejak tanah” dan memberikan suatu pengalaman yang baru buat mereka yang suka aktiviti luar.

Baru-baru ini, mereka telah menambah tiga lagi model baru yang lebih cool daripada design asal. Berita baik untuk mereka yang berminat, Tentsile membuat penghantaran ke seluruh dunia, termasuk Malaysia.

Model 01 : Trilium. Hammock kecil, versatail dan boleh diletakkan bertindan ini boleh memuatkan seramai 3 orang

Model 02 : Vista. Khemah 2-lapis ini juga boleh memuatkan seramai 3 orang

Sekali pandang, nampak macam UFO pun ada

Model 03 : Trilogy. Model khemah terbesar mereka

Model ini boleh menampung seramai 6 orang, dengan tempat tidur berasingan dan bersambungan antara satu sama lain

Maka, jika anda mahu berkhemah dengan penuh gaya, Tentsile adalah jawapannya

Lebih banyak khemah Tentsile, ianya lebih cool. Dah macam Ewok dalam filem Star Wars pula

Macam ini punya gaya, nak tidur pun selesa

Tentsile bukan sahaja menjadikan anda lebih selamat daripada serangga dan haiwan liar.

Tapi anda juga boleh menikmati pemandangan dari sudut yang lain

LIKE dan FOLLOW Vocket di Facebook serta Instagram


5 ‘YouTube Channels’ Pilihan Untuk Anda Tingkatkan Skil Memasak Bagaikan Chef Di Rumah

Sepanjang tempoh Perintah Kawalan Pergerakan ini pasti anda berasa bosan dan tidak tahu ingin masak apa di rumah, bukan? Pening kepala untuk cari resipi yang sedap dan mudah untuk dicuba.

Tidak perlu pening kepala lagi. Kami kongsikan kepada anda beberapa YouTube Channel yang anda boleh ikuti untuk lihat resipi yang mudah dan sedap untuk dicuba. Sudah bersedia? Ayuh kita mulakan!

Rasanya ramai yang tahu akan channel Che Nom ini. Buat anda yang gemar masakan Melayu, dan pelbagai lagi menu yang menarik bolehlah lihat perkongsian daripada Che Nom. Memang menghiburkan!

Bukan hanya anda akan dapat resipi enak tetapi anda juga akan dapat perkongsian tip daripada Adam Liaw. Untuk pengetahuan anda, Adam Liaw merupakan juara Masterchef dan setiap video yang ditampilkan akan diterangkan dengan menyeluruh. Kiranya anda akan faham kenapa bahan-bahan tertentu akan digunakan untuk jadikan makanan anda sedap.

Anda dapat melihat teletah chef cilik Danish Harraz memasak di dapur. Mungkin jika anak-anak anda melihat Danish beraksi di dapur akan menimbulkan minat untuk anak-anak jadi seorang chef apabila dewasa kelak.

Rata-rata rakyat Malaysia sering melihat resipi mudah yang dimuat naik oleh Khairul Aming, bukan? Terdapat pelbagai resipi mudah dikongsikan oleh Khairul Aming yang anda boleh cuba sendiri di rumah.

Ini salah satu channel yang menyajikan anda pelbagai resipi menarik dan menghiburkan. Banyak resipi yang dikongsikan oleh Tasty ini dan anda boleh dapatkan resipi yang bagus di sini.

Bagi pembaca The Vocket pasti kenal Bella Zahir, bukan? Bella juga telah hadir dengan YouTube Channelnya sendiri dimana beliau berkongsi resipi-resipi menarik untuk anda. Bolehlah menjenguk ke channel Bella Zahir di YouTube.

Apa tunggu lagi? Ikuti channels memasak yang dikongsikan ini. Pasti anda boleh jadi chef terbaik di rumah sepanjang Perintah Kawalan Pergerakan dilaksanakan. Mana tahu lepas ini boleh buka bisnes atau buat sendiri channel YouTube.

Anda juga boleh dapatkan resipi-resipi menarik di The Vocket dengan hanya klik pautan di bawah ini.

Dalgona Coffee Jadi Kegilaan Netizen, Ini 5 Resipi Dalgona Lain Yang Anda Boleh Cuba Di Rumah

Ketahui Resipi Roti Gebu Yang Mudah Dibuat Sendiri Dengan Hanya Bermodalkan RM5

Resipi ‘Daging Bakar Danok’ Yang Pasti Membuat Anda Terliur


Khemah Peniaga Di Sepanjang Pantai Teluk Kemang Buat Orang Ramai Rasa ‘Semak Dan Rimas’

Laporan berita dari media Berita Harian baru-baru ini mendapat perhatian orang ramai di media sosial apabila kebanyakan netizen bersetuju bahawa khemah sewa yang didirikan di sepanjang Pantai Teluk Kemang menganggu pemandangan indah di kawasan tersebut. Sebahagian daripada pengunjung yang ditemuramah oleh Berita Harian turut merasa rimas.

Salah seorang pengunjung, Johar Ahmad berkata bahawa dia merasa bahawa kawasan pantai itu hilang ‘seri’ apabila kebanyakan khemah didirikan sehingga menutup pemandangan pantai. Dia berkata bahawa kebanyakan keluarga tidak dapat bersantai di tepi pantai kerana sepanjang kawasan pantai tersebut dipenuhi khemah sewa.

“Bukan semua orang mampu sewa khemah dan kami pun paling lama hanya dua jam mandi laut, tetapi pemandangan cantik hilang dan lebih parah kami tak nampak anak yang sedang mandi kerana terlindung daripada pandangan,” kata bapa kepada lima anak berusia antara tiga hingga 15 tahun itu.

Salah seorang netizen di Facebook turut berkongsi pandangan beliau, “Kalau pergi mana-mana pantai di Malaysia, masih belum ada lagi yang pacak khemah sewa ini. Sebenarnya benda ini menganggu dan annoying.”

Manakala salah seorang netizen turut mendakwa bahawa kehadiran khemah di kawasan Pantai Teluk Kemang tidak mencantikkan kawasan itu, tetapi lebih kepada ‘menyemakkan’, “Semak juga bila didirikan khemah di tepi pantai ini, ganggu orang nak layan suasana pantai,” katanya.

Melalui laporan Berita Harian, Yang Dipertua Majlis Perbandaran Port Dickson (MPPD), Mohd Zamri Mohd Esa bahawa peningkatan kehadiran pengunjung ke Pantai Teluk Kemang ini terjadi disebabkan cuti sekolah dan perayaan Tahun Baharu Cina.

Selain itu, pihak MPPD turut mengesahkan bahawa mereka sentiasa memantau situasi di kawasan Pantai Teluk Kemang, “Keputusan untuk membenarkan peniaga khemah berniaga sekiranya terdapat permintaan daripada pengunjung masih kekal. Perkara ini sentiasa dalam pemantauan MPPD dan dijangkakan keadaan akan kembali seperti biasa apabila cuti sekolah dan Tahun Baharu Cina berakhir pada minggu ini,” katanya.

4 sebab utama anda tidak akan menyesal menginap di Lexis Hibiscus Port Dickson. Untuk bacaan lanjut, klik pautan di bawah.

4 Sebab Utama Anda Tidak Akan Menyesal Menginap Di Lexis Hibiscus Port Diskson

Syarikat Dari China Berminat Untuk Beli Avillion Port Dickson Dengan Harga RM382 Juta

9 Resort Atas Air Dengan Suasana Romantis Untuk Bulan Madu Di Malaysia


Khemah Privasi Dari Jepun Ini Bantu Anda ‘Work From Home’ Tanpa Gangguan

Pelaksanaan Perintah Kawalan Pergerakan (PKP) ketika ini menyaksikan ramai dalam kalangan rakyat Malaysia dan seluruh dunia secara am-nya terpaksa bekerja dari rumah atau work from home.

Walaupun work from home atau WFH ini pada kebanyakan masa memberi kebebasan kepada pekerja, namun ada ketikanya ia sangat sukar untuk dilakukan.

Terutama buat mereka yang mempunyai anak kecil dan ahli keluarga yang berkumpul di rumah lebih-lebih lagi di musim PKP ini.

Menyedari masalah ruang bekerja yang tidak selesa di rumah, sebuah syarikat dari Jepun ini tampil dengan ciptaan terbaru mereka yang dikenali sebagai khemah privasi.

Secara teknikalnya ia bukanlah inovasi baru yang tidak pernah dilihat sebelum ini dan rupanya juga tidak ubah seperti khemah yang biasa kita lihat sebelum ini.

Namun khemah privasi yang ditawarkan dengan harga 7,980JPY (RM322.74) ini dicipta untuk membolehkan pengguna meletakkan meja dan kerusi bagi melakukan kerja-kerja mereka.

Saiznya yang tidak terlalu besar untuk dipasang juga bakal memberikan anda kebebasan untuk WFH di mana-mana ruang di rumah tanpa gangguan daripada keluarga dan anak-anak.

Anda juga tidak perlu risau untuk menyimpan khemah ini selepas menggunakannya kerana seperti khemah-khemah lain yang tersedia di pasaran sebelum ini, ia juga boleh dilipat menjadi dan dimuatkan ke dalam beg.

Dengan ciri simpanan yang praktikal ini, khemah ini mungkin menjadi salah satu penyelesaian terbaik buat anda yang mengalami masalah melakukan work from home ketika ini.

Mungkin selain daripada WFH, khemah ini juga boleh digunakan sebagai ruang privasi buat mereka yang ingin menonton rancangan kegemaran di Netflix dan juga bermain online game tanpa gangguan.

Walaupun ia bukannya sebuah kotak yang mampu menghalang terus komunikasi kita dengan orang lain di sekeliling namun setidaknya ia mampu untuk memberi privasi yang diperlukan ketika melakukan kerja dan berhibur.

Baca perkongsian kami sebelum ini untuk melihat rekaan konsep iPhone terbaru yang dijangka dikeluarkan Apple tidak lama lagi. Klik pautan di bawah untuk membaca.

Tonton Rekaan Konsep iPhone 12 Pro Yang Bakal Dilancarkan Apple

Thermomix, Mesin Bernilai RM7,188 Yang Jadi ‘Mimpi Ngeri’ Buat Para Suami

Sony Perlihatkan Rekaan Terbaru ‘Controller’ PlayStation 5


Khidmat ‘Kekasih Sewa’ Yang Normal Serta Sah Di Jepun

Sekarang ni kecoh betul pasal sugar baby kan? Mungkin ada pernah dengar, dekat Jepun ada sesuatu yang dipanggil perkhidmatan “Rent-a-Girlfriend” atau perkhidmatan ‘Kekasih Sewa’.

Menariknya, perkhidmatan ‘Kekasih Sewa’ ni amat berbeza daripada sugar baby kerana hubungan dalam ‘Kekasih Sewa’ ini adalah purely professional manakala sugar baby ini faham-faham sendiri sahajalah. Huhu.

Perkhidmatan ‘Kekasih Sewa’ ini senang cakap adalah perkhidmatan ‘beli’ masa seseorang untuk teman dan layan anda dalam tempoh masa yang telah dipersetujui.

Layan itu macam pergi karaoke ke, pergi makan, pergi tengok wayang dan sebagainya. Ia adalah hubungan professional; maksudnya tidak dibenarkan lebih dari itu seperti sebarang hubungan seksual, bagi hadiah mahal-mahal, ataupun luahan perasaan. Hanya teman keluar sahaja.

Perkhidmatan ini pun tidaklah murah, sejam servis berharga lebih kurang ¥6,000 (RM240) dengan minimum sewaan adalah 2 jam (RM480). Tetapi kalau mahu sewa kali kedua dengan orang yang sama, ada tambahan bayaran sebanyak ¥2,000 (RM80).

Kenapa servis macam ni boleh popular dekat Jepun? Sekadar teman je pun, kan? Sebab orang Jepun ini tak ada masa untuk cari kekasih. Mereka ini sibuk dengan kerja sampai ada yang hilang keyakinan untuk bercakap dengan perempuan.

Jadi kalau sewa kekasih macam ini, tak perlu risau tentang skill, sebab mereka bayar kan. Pandai ke tak pandai cakap, masih akan dilayan oleh gadis berkenaan.

Pelik? Ya, di Jepun ini anything is possible dan jangan terkejut kalau saya cakap di Jepun juga ada perkhidmatan “Rent-a-Goat”, ya perkhidmatan sewa kambing!

Ini pula kisah Yakuza yang tidak boleh diusik di Jepun. Baca lagi pada pautan di bawah.

Asal Usul Nama Yakuza Dan Mengapa Mereka Tidak Boleh Diusik Di Jepun

Lihat Rakaman Situasi ‘Tenang’ Dialami Rakyat Jepun Saat Gempa 7.1 Gegarkan Wilayah Fukushima

Mengapa Bisnes ‘Vending Machine’ Akan Sentiasa Kekal Relevan Di Jepun


Khidmat Pegawai Kerajaan Berprestasi Rendah Boleh Ditamatkan Awal

Kerajaan akan memperkenalkan satu mekanisme baharu yang membolehkan perkhidmatan pegawai kerajaan berprestasi rendah ditamatkan lebih awal.

Ketua Pengarah Perkhidmatan Awam, Tan Sri Mohamad Zabidi Zainal berkata, mekanisme baharu yang dikenali sebagai dasar pemisah atau exit policy itu bertujuan memastikan setiap penjawat awam memenuhi kehendak rakyat untuk mendapatkan perkhidmatan terbaik.

“Penjawat awam sebagai tulang belakang dan penggerak utama kepada setiap dasar dan polisi yang telah diputuskan oleh kerajaan, mereka wajar memiliki integriti dengan cerminan produktiviti yang tinggi,” katanya dalam kenyataan di sini hari ini.

Dalam pada itu, mengulas mengenai Bajet 2016, beliau mengajak seluruh penjawat awam untuk menzahirkan rasa bersyukur atas keprihatinan kerajaan dalam memperuntukkan pelbagai insentif kepada sektor terbabit.

Katanya, dalam bajet tersebut kerajaan telah meluluskan pemberian faedah pemindahan gaji bersamaan satu kenaikan gaji tahunan mengikut gred kepada 1.6 juta penjawat awam dengan peruntukan sebanyak RM1.1 bilion.

“Selain itu, dalam bajet tersebut turut disentuh mengenai penambahbaikan 252 skim perkhidmatan yang memberi faedah kepada 406,000 penjawat awam dan penetapan gaji permulaan terendah kepada RM1,200 sebulan yang akan memanfaatkan sebanyak 60,000 penjawat awam.

“Turut disentuh ialah mengenai pemberian khas penjawat awam sebanyak RM500 kepada semua penjawat awam dan RM250 kepada pesara awam yang mana kedua-dua bayaran ini berjumlah hampir RM1 bilion dan akan dibuat pada bulan Januari tahun hadapan,” katanya.

Sementara itu, katanya, keprihatinan kerajaan dalam Bajet 2016 turut dizahirkan dengan memberi perhatian kepada kelompok B40 dan M40 menerusi beberapa pengumuman penting.

BACA: Berbaju Kurung Di Milan, Tanpa Sedar Gadis Melayu Ini Jadi Tumpuan Ramai

BACA: Sukar Nak Percaya Ini Hanya Latihan UTK Bukit Aman. Memang Real!

LIKE dan FOLLOW Vocket di Facebook serta Instagram


Khidmat YB Tajuddin Sebagai Pengerusi Prasarana Ditamatkan Serta Merta

Khidmat Datuk Seri Tajuddin Abdul Rahman sebagai Pengerusi Prasarana Malaysia Berhad (Prasarana) telah ditamatkan serta-merta berdasarkan sekeping surat daripada Menteri Kewangan, Tengku Datuk Seri Zafrul Tengku Abdul Aziz.

Dalam surat bertarikh 26 Mei 2021 itu, Menteri Kewangan bersetuju agar perkhidmatan Tajuddin sebagai Pengerusi Bukan Eksekutif Prasarana ditamatkan berkuat kuasa serta-merta.

“Dimaklumkan bahawa Menteri Kewangan (Diperbadankan) telah bersetuju agar perkhidmatan YB Dato’ Sri sebagai Pengerusi Bukan Eksekutif Prasarana Malaysia Berhad (Prasarana) ditamatkan berkuat kuasa serta merta.

BREAKING: The Finance Ministry confirms that Tajuddin Abdul Rahman has been removed from his position as Prasarana chairman with immediate effect.

This comes a day after his press conference about the LRT train collision in Kuala Lumpur, which left 213 passengers injured. pic.twitter.com/JfrVyT2VUw

“Saya mengambil kesempatan ini untuk merakamkan setinggi tinggi penghargaan dan ucapan terima kasih atas perkhidmatan dan sumbangan yang telah YB Dato’ Sri berikan kepada Prasarana sepanjang menjadi Pengerusi Bukan Eksekutif Syarikat,” kandungan yang terdapat dalam surat berkenaan.

Berdasarkan laporan The Star, salah seorang pegawai di Kementerian Kewangan mengesahkan surat berkenaan sahih ketika ditanya kesahihan surat tersebut.

Ini beberapa artikel lain berkaitan insiden kemalangan antara dua tren yang melibatkan 213 penumpang. Baca lagi pada pautan di bawah.

Pemandu ‘Cuai’ Bawa Salah Arah Jadi Punca Kemalangan – Menteri Pengangkutan

Dilengkapi Teknologi Pembersihan Udara, Pelitup Muka Bernilai RM1,699 YB Tajudin Jadi Perhatian Netizen

Netizen Tidak Setuju Mangsa Kemalangan LRT Hanya Diberikan Pampasan RM1,000


Kia ‘Stinger’ Bakal Beri Saingan Hebat Kepada Kereta Jenama Continental

Jenama kereta dari Korea, Kia nampaknya sudah bersedia untuk berlawan secara head to head dengan pengenalan model terbaru mereka, Stinger. Tengok sahaja bentuk kereta ini boleh tahu kereta ini bakal menyengat!

Model Stinger ini dikhabar akan hadir dengan dua jenis enjin; satu 2.0 liter 4 silinder dengan kuasa 255hp dan satu lagi 3.3-liter V-6 dengan kuasa 365hp. Jadi pengguna mempunyai pilihan sama ada mahu membeli model entry-level atau model yang lebih power. Untuk model Stinger 3.3-liter V-6, model ini dikatakan mampu mencecah top speed 270KM/J !

Kereta ini mempunyai feel rekaan Continental kerana keseluruhan rekaan kereta ini dibuat di studio Kia di Frankfurt, Jerman. Kumpulan rekaan Kia Europe ini diketuai Albert Biermann yang dahulunya pernah mengetuai BMW Division M. Menurut Biermann, model ini nanti sangat-sangat mampu untuk memberi saingan kepada model kereta jenama Eropah yang lain.

Dikhabar kereta ini juga telah berulang kali dibawa di litar Nürburgring Nordschleife untuk menguji ketahanannya. Dari segi interiornya pula, ianya akan dilengkapi skrin sentuh 7 inci, cruise control, sistem emergency braking terbaru dan jika anda mahu, anda boleh add-on sistem audio 15 speakers Harman/Kardon termasuk subwoofers di bawah tempat duduk depan. Gila awesome!

Kereta ini dikhabarkan akan mula dipasarkan di Eropah dan Amerika Syarikat bermula musim panas tahun ini. Apa pendapat anda tentang kereta ini? Nampaknya sudah ada Continental killer dari Asia. Harap-harap harganya pun mampu milik. Apa pun kita layan dahulu rupa kereta ini. Jahat juga. Rekaannya seperti sesuatu yang James Bond akan pandu.


KickassTorrents Kini ‘Offline’ Selepas Pengasasnya Ditangkap Pihak Berkuasa

Bagi kaki torrent, berita ini pasti membuat anda berduka. Founder untuk KickassTorrents, Artem Vaulin telah ditangkap oleh pihak berkuasa di Poland.

Artem yang berusia 30 tahun telah disabitkan dua kesalahan iaitu jenayah dalam copyright infringement dan konspirasi dalam pengubahan wang haram.

Artem dikatakan pengasas untuk website KickassTorrents yang mula beroperasi pada tahun 2008. Beliau ditahan dan disabitkan kesalahan di Amerika Syarikat kerana server untuk website itu berpengkalan di Chicago.

KickassTorrents adalah lebih popular dari laman torrent The Pirate Bay tetapi setakat ini berjaya beroperasi tanpa sebarang masalah sehinggalah hari ini. Dikatakan website berkenaan menerima 50 juta pengunjung setiap bulan.

Buat masa sekarang, laman KickassTorrents tidak boleh diakses. Mungkin akan ada website mirror  untuk KickassTorrents dalam beberapa hari nanti? Kita tunggu dan lihat. RIP KickassTorrents.


Pelajar Cilik Dari Baram, Sarawak Harumkan Nama Malaysia Di Jepun

Syabas diucapkan kepada pelajar Sekolah Kebangsaan (SK) Long Sepiling, Baram kerana berjaya memenangi Anugerah Bercerita Terbaik di Kid Witness News (KWN) Sidang Kemuncak Global 2017 di Tokyo, Jepun baru-baru ini. KWN merupakan program pendidikan yang dianjurkan oleh Panasonic Corporation yang direka bertujuan membantu produksi video dikalangan pelajar sekolah menengah dan rendah di seluruh dunia dengan bertemakan ‘Dunia Menerusi Mata Mereka’.

Usaha kreatif menghasilkan video berjudul ‘The Power Of Hands’, yang berkisahkan mengapa manusia perlu menghargai tangan, pemberian Tuhan yang tiada nilainya ini bukan sahaja berjaya menewaskan 18 percalonan dari negara lain, malah secara tidak langsung memperkenalkan Bahasa Kayan dan Iban kepada dunia.

Menurut Muhammad Saffuan Jaffar, selaku guru matematik di sekolah tersebut berkata, video ini adalah hasil idea empat pelajarnya iaitu Anilov Fabien Tingang,13, Juwita Ulean, 12, Fiona Fredick, 12, dan Michael Nyamun, 11, dengan dibantu oleh guru mereka. Menariknya, usaha penghasilan video ini bukan sahaja dibantu oleh pihak guru dan kakitangan sekolah, malah penduduk kampung juga turut sama menjayakannya.

Buat pengetahuan anda, SK Sepiling yang terletak di Daerah Kecil Baram ini hanya mempunyai 9 orang murid dan 11 guru (termasuk guru besar). Perjalanan ke sekolah tersebut perlu menggunakan bot ekpress selama tiga jam dari Marudi. Apa yang lebih membanggakan, meskipun terletak di tempat terpencil, ini bukan alasan untuk mereka tidak berjaya hingga dikenali dunia.


Kikuo Ibe, Pengasas Jam Tangan G-Shock Akan Berada Di Kuala Lumpur Minggu Hadapan

Kalau sebut nama Kikuo Ibe pasti ramai yang tak kenal. Bagi yang tak biasa dengar nama ini, beliaulah founder kepada siri jam G-Shock yang menjadi kegilaan di seluruh dunia ini.

Kikuo Ibe adalah chief engineer bahagian R&D Casio. Semuanya bermula apabila jam tangan beliau jatuh ke lantai dan pecah. Pada tahun 1981, beliau menubuhkan Team Tough untuk bersama-sama menghasilkan jam tangan yang tahan lasak untuk Casio.

Pelbagai idea dikeluarkan oleh Team Tough untuk mnghasilkan jam tangan yang tahan hentakan, tahan lama serta dapat bertahan dalam pelbagai jenis cuaca. Jadi Ibe mendapat idea untuk membuat jam tangan daripada getah apabila bebola getah yang dijatuhkan ke lantai melantun dan dapat menyerap hentakan dengan baik.

The rest is history. Casio sangat bertuah kerana mempunyai seorang yang sangat visionary seperti Ibe. Buat peminat setia G-Shock, tahukah anda Kikuo Ibe akan datang ke Malaysia minggu hadapan? Ini bukanlah kali pertama Ibe datang ke Malaysia dan mungkin ada yang terlepas untuk bertemu Ibe secara face to face sebelum ini.

Beliau akan berada di butik G-SHOCK 1Utama pada 20th September minggu hadapan. Kalau hendak bergambar dan tandatangan dari beliau, kena ikut langkah di bawah ini.

Bukan selalu Ibe nak turun ke Kuala Lumpur. Kalau anda ke Jepun pun, tak tentu dapat bertemu beliau atau pun tidak. Nanti bolehlah tengok Ibe pakai G-Shock model apa datang ke Malaysia. Mana tahu beliau sarung Frogman Murakami, boleh tengok secara dekat jam G-Shock paling rare di dunia ini.


Lihat Dengan Lebih Dekat Kilang Kasut Anak Donald Trump Di China

Sejak sebelum perlantikan Trump, berita dunia banyak melaporkan mengenai sikap dan statement Trump yang menjurus ke arah racist. Malah, majoriti Chinese American sendiri kurang berminat dengan pendirian Trump yang agak keterlaluan pada pendapat mereka.

Dalam pada itu, sesuatu yang ironi mengenai Trump adalah anaknya iaitu Ivanka Trump mengusahakan kasut dengan jenama sendiri dan kilang tersebut terletak di China. Bagi mengurangkan kos pembuatan dan kos tenaga kerja, Ivanka Trump telah memilih wilayah Dongguan sebagai kilang pembuatan kasut.

Kilang yang menempatkan 15,000 pekerja ini telah menghasilkan lebih 100,000 pasang kasut sepanjang beroperasi dan dikatakan sepasang kasut keluaran Ivanka Trump memerlukan kemahiran lebih 200 pekerja.

Jom tengok dengan lebih dekat bagaimana para pekerja melakukan tugas dan diberi layanan daripada pihak majikan mereka.


50 Aplikasi Yang Paling Kerap Digunakan Pengguna Telefon Pintar

Seolah-olah tidak logik untuk kita tidak membuka sebarang aplikasi pada setiap kali menggunakan telefon pintar. Cukup dengan adanya internet, pasti aplikasi seperti Facebook, Twitter dan Instagram menjadi pilihan orang ramai.

Sebuah survei telah dibuat oleh SurveyMonkey untuk mengetahui 50 aplikasi yang kerap digunakan oleh orang ramai. Hasilnya agak mengejutkan saya juga.

Mungkin tidak mengejutkan untuk melihat aplikasi Facebook merupakan aplikasi yang kerap digunakan pada telefon pintar. Apa yang mengejutkan adalah aplikasi seperti Instagram dan Whatsapp sekadar berada di pada no.10 dan no.15 di dalam carta. Aplikasi Twitter pula tidak tersenarai di dalam 50 aplikasi yang kerap digunakan.

Daripada carta ini boleh kita tafsirkan bahaya aplikasi yang banyak digunakan oleh orang ramai adalah berkaitan ‘social networking’. Mungkin disebabkan news feed atau berita yang dikeluarkan adalah berbeza setiap hari buatkan pengguna kerap menggunakannya.

Game yang kerap dilayan pula ada Words With Friends dan bukanlah Clash Of Clans atau Clash Royale. Orang ramai juga nampaknya sangat cakna dengan bateri dan sekuriti telefon mereka sehingga tersenarai pada no.2 dan no.3 carta.

Walaubagaimanapun, kami yakin carta tidaklah menggambarkan tabiat pengguna seluruh dunia dan dengan lebih spesifik lagi rakyat Malaysia. Kami yakin carta ini akan sedikit berbeza jika responden daripada rakyat Malaysia.

Apakah 5 aplikasi yang kerap digunakan oleh anda? Pada saya, membuka Instagram, Facebook, Twitter, Whatsapp dan Telegram seperti sudah menjadi perkara yang wajib setiap hari. Anda?


Kilang MILO Terbesar Dunia Bakal Dibina Di Malaysia

Nestle (Malaysia) Berhad mengumumkan pelaburan lebih RM100 juta untuk pembinaan kilang MILO di Chembong, Negeri Sembilan. Kilang tersebut akan menjadi Pusat Kecemerlangan Pengilangan MILO terbesar di dunia.

Menurut Ketua Pegawai Eksekutif, Alois Hofbauer pembinaan kilang tersebut adalah sebagai satu usaha pengembangan dan pengukuhan jenama tersebut di Malaysia. Operasi kilang di Petaling Jaya akan dipindahkan sepenuhnya di Chembong untuk memastikan proses pengukuhan berjalan dengan lancar.

Pembesaran kilang ini amat penting bukan sahaja dari segi sumbangan jualan dalam pasaran tempaatan malah untuk dieksport kepada lebih 20 buah negara yang lain di rantau ini. Di samping itu, pembukaan kilang terbesar itu juga nanti bakal dilengkapi dengan kemudahan teknologi yang lebih baik untuk meudahkan operasi dan pengeluaran produk.


Kilang Minyak Di Haifa, Israel Dilanda Kebakaran Besar

Tahun ini bagaikan mimpi ngeri buat penduduk negara haram Israel. Selepas dilanda kebakaran besar yang dasyhat pada November lepas di mana hampir separuh daripada negara itu musnah dijilat api, kini mereka berhadapan dengan satu lagi kemusnahan apabila salah satu tangki di kilang minyak di daerah Haifa terbakar.

Punca kebakaran masih belum diketahui, manakala tiada kemalangan jiwa dilaporkan setakat ini. Tiupan angin kuat memburukan lagi keadaan menyebabkan api marak dalam masa pantas menyebabkan kemusnahan pada kilang berkenaan. Namun, polis Israel menyatakan keadaan ini bagaimanapun tidak membahayakan penduduk setempat.

Tragedi ini sudah semestinya sedikit sebanyak menjejaskan sumber ekonomi Israel memandang minyak merupakan sumber kuat yang menjana pendapatan negara berkenaan. Kilang yang bertempat di utara kota Israel ini merupakan syarikat penapis minyak terbesar di Israel yang dikawal oleh Israel Corp.


Kilang Pengeluaran iPhone Terbesar Dunia Diarah Tutup Ekoran Penularan COVID-19

China kini mengarahkan penutupan tujuh hari di kawasan sekitar kilang utama kumpulan teknologi Foxconn di Zhengzhou iaitu kilang pengeluaran iPhone terbesar di dunia.

Kerajaan terpaksa mengambil langkah drastik ini kerana dalam usaha menangani penularan COVID-19 selaras dengan misinya untuk membasmi wabak itu sehingga sifar. Sekatan dibuat sehingga 9 November itu susulan kes COVID-19 di Zhengzhou telah melonjak kepada 359 orang yang mana meningkat daripada 95 kes pada hari sebelumnya.

Kerajaan China menegaskan tiada kenderaan dibenarkan beroperasi kecuali mereka yang membawa keperluan dan semua orang tidak boleh meninggalkan kediaman masing-masing kecuali melakukan ujian, sukarelawan pencegahan COVID-19 dan pekerja penting.

Malah, dilaporkan sebahagian pekerja terpaksa berjalan kaki sejauh 40 km hanya kerana mahu mengelak sekatan pengangkutan COVID-19. Dalam pada itu, Foxconn memaksa sebahagian daripada 200,000 kakitangannya dikuarantin dan mendorong yang lain meninggalkan kemudahan itu.

Penutupan itu akan merumitkan usaha untuk merekrut dan membawa masuk kakitangan baharu untuk memastikan operasi berjalan. Hal ini juga mendorong kepada kelangsungan stok siri iPhone 14 yang akan terjejas di peringkat global dan mengambil tempoh lebih lama dalam memenuhi permintaan semasa.


Kilang Percetakkan Al-Quran Di Madinah Ini Mencetak Hampir 18 Juta Naskhah Setahun

Al-Quran merupakan sebuah kitab suci bagi umat Islam. Sudah tercatat di dalam sejarah bahawa kitab ini diturunkan di bumi Arab, dan bukannya di Nusantara apatah lagi Malaysia.

Meskipun turunnya di bumi Anbia, kuasa pedoman al-Quran merentasi sempadan dunia, menjadi rujukan manusia tanpa membatasi zaman, warna kulit dan bangsa.

Akan tetapi dimanakah kitab ini dicetak dan bagaimanakah pihak ini memastikan memastikan setiap huruf, baris, warna yang dicetak adalah betul? Saudara Najmi Farisham ada menceritakan pengalaman beliau ketika melawat di kompleks percetakkan Al-Quran terbesar di dunia yang terletak di Madinah ini.

Berikut merupakan perkongsian yang ditulis oleh saudara Najmi di akaun Facebook beliau. Kompleks tersebut dikenali sebagai Kompleks Percetakan Al-Quran Raja Fahd. Kompleks ini telah beroperasi sejak tahun 1985 lagi. Kompleks ini dirasmikan oleh Khadim Haramain pada ketika itu iaitu Raja Fahd Bin Abdul Aziz.

Di kompleks inilah dimana mereka mencetak mushaf-mushaf al-Quran, al-Quran terjemahan, al-Quran braille, buku-buku yang berkaitan dan juga cd kaset berunsur ilmiah. Sehingga tahun 2019, mereka berjaya mencetak sebanyak 300 juta naskhah semuanya untuk dimanfaatkan oleh umat Islam seluruhnya.

Hampir 18 juta naskhah Al-Quran dicetak di kompleks ini setiap tahun. Daripada jumlah itulah akan dijadikan hadiah buat para jemaah yang hadir ke Bumi Haramain dan diagihkan ke seluruh negara Islam di dunia ini. Data statistik menyatakan bahawa jumlah pengagihan sehingga 2019 telah mencecah sebanyak 47,881,816 naskhah.

Mushaf Al-Quran yang dihasilkan di sini terdiri daripada beberapa riwayat bacaan seperti Qalun, Warsh, Bazzi, Qunbul, ad-Duri, as-Susi, Syu’bah dan bacaan majoriti kita semua di Malaysia adalah Hafs.

Sehingga kini, kompleks ini telah menterjemah al-Quran kepada 39 bahasa penutur di Asia seperti Malaysia, Indonesia, Azerbaijan, Urdu, Turki dan lain-lain. 19 jenis terjemahan bahasa penutur di benua Afrika dan 16 jenis bahasa penduduk Eropah. Semuanya lengkap 30 juz al-Quran.

Terdapat 12 buah mesin cetak utama yang mampu mencetak sebanyak 10 ribu helaian berbagai warna dalam tempoh sejam sahaja. Selain itu, terdapat 60 buah mesin khas untuk proses penjilidan dilakukan dalam masa yang singkat. Kesemua mesin ini merupakan teknologi terkini dan mampu mengesan kesalahan yang ada.

Bermula daripada awal sehinggalah akhir, proses ini dikawal selia oleh seramai 400 orang petugas untuk memastikan setiap huruf, baris, dan warna yang dicetak adalah betul. Syeikh dan alim ulama pula ditugaskan untuk menyemak dengan teliti secara manual setiap helaian yang dihasilkan sebelum diedarkan kepada orang ramai.

Kompleks ini boleh dilawat oleh orang luar dari hari Ahad sehingga Khamis, bermula jam 8 pagi sehingga 11 pagi sahaja. Tiada bayarakan dikenakan untuk masuk ke kompleks ini. Pada penghujung lawatan, setiap pengunjung yang hadirkan akan dibekalkan dengan senaskhah Al-Quran sebagai kenang-kenangan di sana.

Ketahui 6 langkah menghafaz Al-Quran untuk orang biasa-biasa. Klik pautan di bawah untuk bacaan lanjut.

6 Langkah Menghafaz Al-Quran Untuk Orang Biasa-Biasa

10 Aplikasi Al-Quran Kegemaran Rakyat Malaysia


Kilang Porsche Di Kulim Mula Beroperasi, Model Cayenne Dipasang 100% Oleh Tenaga Tempatan

Pada Februari tahun lalu, orang ramai berasa teruja apabila mendapat tahu ‘berita awal’ pembuat kereta mewah Jerman bakal membuka kilang di Kulim, Kedah. Selang enam bulan kemudian, Porsche mengesahkan mereka bakal membuka kilang pemasangan pertama di luar Eropah di negeri berkenaan.

Hari ini Porsche melakar sejarah pertamanya dengan memperlihatkan unit pemasangan tempatan yang pertama baru sahaja dilancarkan dari barisan pengeluaran di kilang pemasangan Sime Darby di Kulim, Kedah.

Menurut syarikat dari Jerman itu, setakat ini model Cayenne merupakan satu-satunya model yang dipasang (unit CKD) di fasiliti ini bertujuan untuk memenuhi permintaan pasaran tempatan sahaja.

Kilang itu mempunyai 100% tenaga kerja tempatan yang telah dilatih secara menyeluruh oleh Porsche, dengan pengeluaran disokong oleh rangkaian pembekal dan penyedia perkhidmatan tempatan.

Ketua Pegawai Eksekutif Sime Darby, Datuk Jeffri Salim Davidson berkata kumpulan itu berbesar hati dengan keyakinan berterusan Porsche terhadap Sime Darby kerana berjaya memenuhi standard kualiti, prestasi dan pengalaman pemanduan tertinggi Porsche.

“Kemudahan itu, yang 100% dikendalikan oleh rakyat Malaysia yang berkemahiran tinggi, bukan sahaja menyokong pertumbuhan perniagaan kami merentasi rantaian nilai automotif di Malaysia, tetapi juga mewujudkan peluang pekerjaan untuk memperkasakan masyarakat setempat,” katanya.

Manakala Ahli Lembaga Eksekutif untuk Pengeluaran dan Logistik Porsche, Albrecht Reimold pula menyatakan tapak pemasangan baharu di Malaysia memenuhi keperluan pasaran khusus dan beroperasi bersama rangkaian tapak pengeluaran Porsche yang ditubuhkan di Eropah.

“Secara khususnya, ia memenuhi piawaian kualiti komprehensif yang ditetapkan oleh ibu pejabat syarikat apabila memasang kereta sport Porsche. Oleh itu, kemudahan pemasangan baharu bukan sahaja penanda aras dalam kecekapan dan kualiti, tetapi kemampanan juga diambil kira,” kata Reimold.

Berita baik ini sangat membanggakan ramai kerana Malaysia merupakan negara pertama dipilih oleh Porsche untuk membuka kilang pemasangan di luar Eropah sejak 74 tahun penubuhan syarikat Jerman itu.

Porsche Cayenne ‘Made in Kulim’ kini boleh didapatkan pada harga bermula RM550,000. Jika anda mahu menampakkan kereta itu lebih sporty dengan pakej ‘Exclusive Manufaktur‘, anda cuma perlu tambah RM58,000 sahaja. Anda boleh dapatkan info lanjut mengenai model SUV berkenaan di sini.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi berita-berita mengenai Porsche membuka kilang di Kulim yang pernah kami kongsikan sebelum ini melalui pautan di bawah.

Porsche Pilih Kulim Untuk Bangunkan Kilang Pemasangan Kereta?

Porsche Sahkan Bakal Buka Kilang Di Kulim Pada 2022

Kulim Jadi Lokasi Pertama Pasang ‘Porsche Cayenne’ Luar Eropah, Harga Bermula RM550,000


Mari Lihat Apa Yang Ada Dalam Kilang Ramen Ini

Ramen atau mee segera versi Jepun keluaran kilang Sun Noodle ini ada cerita menarik.

Hebat bukan ? Mee Jepun tetapi Made In USA dan dipasarkan ke seluruh USA.

Nak tahu bagaimana bentuk kerinting ramen dihasilkan ?

LIKE dan FOLLOW Vocket di Facebook serta Instagram


Lantai Kotor Dan Berkerak, Kilang Roti Ini Diarah Tutup Kerana Guna Sumber Air Dari Tandas

Pastinya setiap orang pastinya mahukan makanan yang dijamah hadir daripada sumber yang bersih serta bebas daripada kotoran bermula daripada cara penyediaan sehinggalah sebelum dimakan.

Namun lain ceritanya dengan sebuah kilang roti di Jalan Kuchai Lama ini yang dikesan menggunakan sumber air dari tandas di premis berkenaan untuk menghasilkan roti.

Berdasarkan hasil siasatan Dewan Bandaraya Kuala Lumpur (DBKL), lantai premis itu  didapati basah serta kotor dengan sisa makanan selain dinding tempat penyediaan makanan berdaki hitam. Melihatkan keadaan yang sangat terus, pihak DBKL telah mengarahkan kilang roti ini ditutup bermula hari ini selepas pemeriksaan dijalankan.

Menurut DBKL, difahamkan seramai enam anggota  mendapati tahap kebersihan premis berkenaan tidak memuaskan manakala bahan mentah sekadar diletakkan di atas lantai. Lebih mengejutkan, terdapat juga kesan najis tikus di kawasan stor peralatan dan bahan mentah di kilang terbabit.

Orang ramai serta netizen nyata terkejut dengan keadaan kilang ini serta mula menyiasat nama kilang yang sanggup menyediakan roti dalam keadaan kotor dan jijik ini.

Pada tahun lalu, tular sebuah gambar keadaan dapur restoran makanan Thai yang sangat kotor di Melaka.

Netizen Terkejut Lihat Keadaan Dapur Restoran Makanan Thai Yang Sangat Kotor Di Melaka

Tonton Pekerja Restoran Raj’s Banana Leaf, Bangsar Basuh Talam Dengan Air Kotor